YLEISKONE VERTAILU – KITCHENAID VS. KENWOOD\nKirjoittaja: Jenni27.12.2013tammikuu 23rd, 201742 Kommenttia\nMikä yleiskone sinulla on käytössä tai haavailetko KitchenAidistä ja miksi? Onko muita merkkejä joita kannattaa edes harkita? Viikonlopun jälkeen lähtee tilaukseen jompi kumpi. Uskoisin että KitchenAid, mutta nyt ehtii vielä olla eri mieltä!\nKMC570PÄÄHAJOAAÖÄÖ, K-mikseri, planetaarinen sekoitusliike ja flexi-sekoitin. Voisi luulla että olen hankkimassa avaruusalusta, mutta todellisuudessa haluan jonkun hilavitkuttimen joka vaivaisi pullataikinan puolestani. Siinä ne tärkeimmät tekniset ominaisuudet. Molempien valmistajien sivuilla on erilaisia malleja, ja niitä tutkailemalla saa hankituksi lähinnä päänsäryn. Kitchen Aid voittaa ehkä piirun verran ostamisen helppoudessa. Kaikilla joko on se tai kaikki sen haluaa. Voiko siis mennä pahasti pieleen?\nMolemmat ovat pärjänneet hyvin tekniikan maailman testeissä, mutta Kenwood tuntuu ajavan niukasti ohi. Ymmärtääkseni KitchenAid Artisaanissa kaikki osat ovat metallisia. Keskustelupalstoilla juorutaan että KitchenAidissä on käyttöaikaraja 10-15 minuuttia ettei osat ylikuumene? Onko kellään kokemusta tästä käyttöaikarajasta? KitchenAid Artisanin 4,8 litrainen kulho on myös pienehkö, mutta uskoisin että omaan käyttööni riittävä.\nLaadun lisäksi ehkä tärkein kriteeri minulle on laitteen ulkonäkö. Yleiskoneen säilyttäminen keittiökaapissa on paitsi mahdotonta tilanpuutteen takia niin myös epäkätevää. Yleiskoneen todennäköisin säilytyspaikka tulee olemaan työpöytäni, mutta tuleehan siitä tärkein työvälineeni läppärin ohella. KitchenAid sopisi täydellisesti 50-luvun tunnelmaan ajattomalla muotoilullaan.\nOlen hakemassa pitkäaikaista luotettavaa ystävää. Hinta painaa vaakakupissa melkein viimeisenä; niin isoa hintaeroa Kenwoodilla ja Kitchen Aidilla ei tunnu olevan. KitchenAid Artisanin löysin mintunvihreänä äkkiseltään hintaan 549 €. Kenwood Chef Premier huutaa Prismassa 399 € sisältäen tehosekoittimen ja lihamyllyn, jotka taas Kitchen aidissa pitäisi hankkia lisävarusteena. Edullisempi Kenwood Major karvahattumalli kustantaa Prismassa vain 279 €. Astetta pätevämmän näköinen Kenwood Titanium tappelee jo samassa sarjassa kuin KitchenAid; Gigantissa 559 €.\nJärki sanoo valkoinen, musta tai kromi. Sydän sanoo mintunvihreä.\nSeuraava postausKINKUN PAISTAMINEN\nKakku Taikuri sanoo:\nKenwood. Ollut käytössä jo pitkään, ei valittamista. Koulussa on rosterin värisenä eikä se musta ole sen pahempi vaihtoehto kuin mintun vihreäkään 😉 Kokoluokka niissä on sama mut tosiaan Kenwoodissa tulee 6 litranen kulho ja siihen roiskesuojakin. Vaikka kulho riittäskin pienempänä niin teho on se mikä ratkaisee. Kulholla ei tee mitään jos ei vääntö riitä vaivaan taikinaa kunnolla.\nKenwood – un point! Mikä Kenwoodin malli sinulla on käytössä? Kun tuntuu että niissä on ainakin aika kovat hintaerot mallista riippuen. En ole vielä käynyt Nirson kanssa värikeskustelua – saa nähdä mitä se tuumaa tuosta mintunvihreästä 🙂\nYksi vaihtoehto lisää: Ruotsissa tehty Ankasrsrum Assistent, anoppilassa on ollut sama kone kovassa käytössä 60-luvulta, meillä oma mintunvihreä muutaman vuoden. Klassinen muotoilu, helppo pestä, vaivaa ison taikinan, lisävarusteita ties kuinka paljon, muun muassa lihamylly ja omppuhillon tekoon huikea laite: omput keitettyinä palasina sisään, hillo tulee ulos pusertimesta, kuoret, karat ja siemenet putkesta.\nOoh – kiitos! Ikuna kuullutkaan tuollaisesta! Heitänkin linkin tähän jos muutkin haluavat käydä vilaisemassa tuota ruotsalaista Ankarsrum Assistenttia http://assistent.nu/en/\nHauska retro muotoilu – tykkään! Prismassa hinta 599 €. Pitää tutustua lähemmin.\nTätä keskustelua seuraan mielenkiinnolla; samanmoinen pohdinta on käynnissä!\nUnohdin sanoa, että tilasimme Assistentin länsinaapurin nettikaupasta http://bagarenochkocken.se, joka on oikea tavarataivas. Kaikki toimi hienosti ja silloin koneisiin sai ainakin mukavia lisäosapaketteja.\nMinulla on ollut muutamia vuosia Kitchen Aid, aivan puhtaasti ulkonäkösyistä, eikä värilläkään ollut väliä, kunhan oli punainen. Jostain aikaa sitten kaatuneesta ulkomaisesta verkkokaupasta ostettu. Olen ollut tyytyväinen, jaksaa vääntää kolmen vuokaruisleivän taikinan, vatkaa väsymättä. Ja on kaunis, kuten sanottu. Tuo luimupupun vinkkaama merkki olisi ehkä nyt ostoslistalla, jos KA sanoisi sopimuksen irti. Minulla on myös KA foodprocessor, mutta siihen en ole niin tyytyväinen, kovamuovinen kansiosa on rikkoutunut, toistaiseksi jesari on auttanut. Mixeri myös on tarvinut varaosaa, en tunnusta kokeilleeni pikkukivien pienimistä…\nMulla on ollut Kenwood jo ainakin 10 vuotta, enkä vaihtaisi mihinkään. Lisäosina tehosekoitin, lihamylly ja raastimet. Lihamyllyä tulee käytettyä noin kerran 10 vuodessa, mutta raastimet ovat olleet ahkerassa käytössä.\nOma laitteeni on valkoinen ja muovikuorinen ja hyvin on kestänyt käytössä ehjänä ja siistinä. Säilytän laitetta kaapissa, mutta silleen, että sen saa suoraan nostettua pöydälle siirtämättä yhtään tavaraa sen edestä. Kulhoja ja osia säilytän kuitenkin kaapissa, ei se itse koneen nostaminen pöydälle vaadi kuin yhden pyllistyksen enemmän kaapin alahyllylle. En usko, että laitteen jatkuva esillä pitäminen lisää sen käyttökertoja. Aikoinaan mukana tuli kaksi kulhoa, muovinen ja teräksinen, erittäin hyvä. Vaivain ja K-vatkain pitää pestä käsin, se on ainut miinus, mutta saahan niitä konepestäviäkin.\nToistaiseksi olen pärjännyt käsivatkaimella ja käsillä, mutta ehkä olisi jo aika!\nCampasimpukka, heh, mullehan siis ulkonäöllä ei myöskään ole mitään väliä kunhan on hyvännäköinen 😀 Mutta tosissaan, suurin syys siihen on se että meillä ei ole yhtään kaappia eikä hyllyä mihin sen laitteen tunkisi. Kaikesta ylimääräisestä roinastakin on jo luovuttu…Eli se tulee rojahtamaan mun työpöydälle joka on siis ”kiinni” keittiössä. Seuraava projekti on tuon tehosekoittimen miettiminen mutta ajattelin että ensin päätän yleiskoneen koska se saattaa vaikuttaa tehosekoittimen valintaan / tarpeeseen.\nTutustun viikonloppuna vielä tuohon Luimupupun vinkkaamaan Assistanttiin paremmin.\nVeera, Kenwood kuulostaa kyllä luotettavalta ja pätevältä. Vielä ei ole Kenwoodista tullut yhtään kommenttia huonosta käyttökokemuksesta! Eniten siinä mietityttää tuo maskuliininen ulkonäkö etenkin kun se on pakko jättää esille. Ei ole niin nätti omaan silmään.\nMulla on ollut Kenwoodin K-mix (punainen)5 vuotta.En sitä kauhean usein käytä mutta aina kun käytän,niin olen siihen tyytyväinen:) Lisäosana tuli lihamylly.\nTämähän on mielenkiintoinen ja minullekin ajankohtainen keskustelu. Jään seuraamaan! Olen itsekin alkanut pohtia yleiskoneen hankintaa, koska tekisi ihan hirveästi mieli vihdoinkin alkaa leipomaan kunnollista leipää. Se taikinan vaivaaminen käsin ei vaan innosta yhtään…\nPari vuotta sitten arvoin juuri noiden kahden välillä ja päädyin Kitchen Aidiin pitkälti fiilis- ja kauneussyistä. Alku ei ollut kovin vakuuttava, koska kaksi ensimmäistä yksilöä oli viallisia: moottoripää ei lukittunut runkoon kunnolla. Kolmannen kanssa on mennyt onneksi hyvin ja on ollut kovassa käytössä. Lisävarusteista lihamylly ja jäätelökone toimineet myös ongelmitta.\nVerkkokauppa.comin kanssa vaihdot sujui onneksi tosi kätevästi (ei mainos, vaikka juuri siltä kuulostaakin 😉 )\nMinulla on Kenwoodin Patissier- tilasinsin sen n. 7-8 vuotta sitten Netraudasta ja kiitettävästi on toiminut. Itse olin KA:n kannalla (ulkonäkö) mutta hinta ratkaisi. Tärkeä ominaisuus on, että kuppi pysyy paikallaa ja vatkain pyörii, ei toisin päin. Entisessä duunissa oli electroluxin(?!) yleiskone jossa pyöri kulho..taikinaa piti tyrkkiä kädellä vähän väliä että sekottuisi! Kulho on rosteria ja taikinalapa ja koukku pinnoitettu jollain muovilla tai emalilla?! Pallovispilä rst:tä..Oon etsinyt lisäosia, mutt a huonolla menestyksellä..kulhoja kun sais olla heti se kaksi. Tässä vielä linkkinä..http://www.kenwoodworld.com/en-INT/All-products/Kitchen-Machines/patissier/MX275-Patissier-Food-Mixer-0WMX275005/\nKenwood, ehdottomasti! Minulla on ykköskeittiössä pari vuotta vanha Kenwood Major ja kakkoskeittiössä äidiltä peritty 60-luvun sinapinkeltainen kaunotar. Käyttökokemus pelkästään positiivinen, jaksaa vaivata tai vaahdottaa ison satsin kerralla, ei ylikuumene, helppo puhdistaa. Suosittelen. 🙂\nSamaa pohdin tänä syksynä, opiskelin asiaa paljon ulkomaisilta nettifoorumeilta, ja päädyin Kentsuun. Ulkonäkö ehkä pieni miinus, mutta halusin koneen, joka jaksaa tehdä, eikä hajoa heti takuuajan umpeuduttua.\nEn edes tiennyt aiemmin tarvitsevani yleiskonetta, ennenkuin nyt, kun sillä on vaivattu leipä-ja piparitaikinaa, vatkattu jos jonkinmoisia vaahtoja, tehty jäätelöpohjaa yms. Yllättävän vaivatonta, kun voi hetkeksi jättää koneen selän taakse tekemään työtään. Tänäänkin töistä tullessani heitin jauhot, hiivat, oliiviöljyn ja veden kulhoon, ja kone taikoi vajaassa 10minuutissa ihanan focaccia-taikinan. Se jäi nousemaan kun läksin koirien kanssa lenkille.\nMun valinta osui Kenwood Chef Titaniumiin, eli settiin, johon kuuluu 4,7l kulhon kanssa lähes kaikki mahdolliset lisäosat. Laskeskelin nimittäin, että jos haluan lihamyllyn, tehosekoittimen yms yms, saan pulittaa niistä erikseen enemmän, kuin tuossa setissä. Lihamylly makkaroiden tekoa varten oli yksi suuri syy yleensä ottaen hankkia yleiskone, ja kun KA:n lisävarusteet maksavat mitä maksavat, oli tämä setti oikein iloinen yllätys.\nUlkonäkö painoi pitkään valinnassa, mutta oikeastihan olin hankkimassa itselleni pitkäikäistä työkonetta. Vertailin liikkeissä koneiden kokoa, ja havaitsin, että itse asiassa Kenwood on näppärämmän kokoinen, kun KA:n korkea varsi ylöskääntyessään vaatii enemmän tilaa.\nJa Kenwoodin 1400W vakuutti minut verrattaessa KA:n 300W:n. Olkoonkin vaan joku suoravetomoottori, jonka erinomaisuudesta en ole selviä yksinkertaisia selityksiä löytänyt.\nOnnea pohdintaan 🙂\nNiin ja K-mix on kauniskin,ei minusta häviä siinä paljon KitchenAidistä……\nKuuntele sydäntä ja et tule katumaan, molemmat hyviä. Itse kuuntelin vuosia sitten ja keittiön pöydällä silmää hivelee punainen KA. Lisävarusteita olen ostanut sitämulaan kun olen ollut varma että tulevat todella käyttöön. Toimii erittäin hyvin lihamyllyllä teen enemmän falafelia kuin jauhan lihaa mutta sekin käyttökelpoinen lisävaruste, lasikulho ja silikonireunainen sekoitin tulee seuraavaksi. Miten tätä ilman on voinut tehdä mitään tulee aina mieleen kun käytän KA:ta.\nMeillä on assistentissa metallikulho, jossa tehdään rullalla esim. leipä- ja kuivakakkutaikinat sekä muovikulho vispilöillä kevyemmille taikinoille. Molemmat hoitavat tehtävänsä mielestäni hyvin.\nAnnoin 2000-luvun alussa vanhan, mutta ihan hyvän ja käyttökelpoisen Kenwoodin tuttavalle kun hankin KitchenAidin. KA iloa kesti vajaa pari vuotta, jolloin pettyneenä palasin takaisin Kenwoodiin ja nykyinen koneeni on Major Titanium. Miksi: Kenwood on oikeasti laadukas, mutta KA ratsastaa vain vanhalla maineellaan, joka lupaa enemmän kuin antaa ja hinta-laatu-suhde on pahasti poskellaan.\nKenwoodiin liitettävistä lisälaitteista käytän eniten blenderiä, monitoimimyllyä, lihamyllyä ja sitruspuristinta. Pastakone on laatikossa odottamassa ensikokeilua (eräs tuttavani kaulii sillä jopa karjalanpiirakoiden kuoret).\nRetro muotoilu ja suuri värivalikoima eivät korvaa toiminnallisia ongelmia eikä nykylaadun heikkoutta. Kenwoodia en ole koskaan joutunut huollattamaan, en sitä vanhaa enkä nykyistä. KA oli sinä lyhyenä aikana kahdesti korjattavana.\nKenwoodin koneen vispilät laittaa paikoilleen ja irrottaa paljon kätevämmin kuin KA:n vastaavat.\nKA:lla on liikaa alumiiniosia, joita ei voi pestä tiskikoneessa.\nKA on mielestäni huomattavasti äänekkäämpi kuin Kenwood.\nKA:n lihamyllyn muovinen ”monitoimi”härveli ei kelpaa muuhun kuin jonkinlaiseksi hempulaksi ”ruuvinvääntimeksi” ja lihan jauhaminen kahteen kertaan ei onnistu lainkaan, kun huonosta muotoilusta johtuen lihaa ei sillä työkalulla pysty painamaan myllyyn, vaan jauheliha tursuaa takaisin.\nOikeastaan ainoa, jossa KA päihittää Kenwoodin, on vatkauskulhot…\nHei, ihan mahtava keskustelu! Mä en osaa yleiskoneista muuta sanoa kuin että mutsilla on 40 vuotta vanha punainen Kenwood, joka pyörittää taikinat edelleen, joten siksi mäkin hankin Kenwoodin, tosin en kaupasta vaan naapurin mummolta 🙂 Nämä samat merkit on muuten täälläkin pöydällä, mä pähkin just blenderin kanssa, Kitchen Aid vai K-mix, molemmissa puolensa (ja joo, Vitamix on poissa pelistä ison kokonsa vuoksi). Huoh.\nMeiri Sopola sanoo:\nItselläkin ollut samoja pohdintoja ja mielenkiinnolla jään odottamaan, mihin päädyt… Kitchen aid on ollut tapetilla juuri ulkonäkönsä puolesta, mutta kommentteja lukiessani alkoi tuo ankarsrum assistent kiinnostamaan kovastikin!\nKiitos tuhannesti kaikille kommenteista ja käyttökokemuksista! Tämänhetkisestä tilanteesta lisätietona sen verran että Nirsolle käy mintunvihreä (!) väri. Kenwood kuulemma ihan hirveä, mutta saan päättää koska minähän sitä aktiivisesti käytän.\nKitchenAid vs. Kenwood keskustelu on käynyt kuumana myös Facebookissa joten kokosin tähän vielä lukijoiden lisäkommentteja luettavaksi:\n+ Näyttää paremmalta, tuntuu paremmalta… Eli aika fiilispohjalla kyllä. Ja sopii hyvin meidän KA blenderin viereen, ainakin kunnes saadaan Vitamixi taloon… Tuo Kenu on vaan jotenkin ”muovinen” ja tavallinen.\n+ Olen tykännyt ja kone on kestänyt aggressiivisemmatkin leipätaikinapyöräyttelyni. En ihan lähtisi allekirjoittamaan tuota käyttöaikarajaa.\n+ KitchenAid. Muotoilun ja laadun takia\n+ Kitchen Aid on ajanut asiansa moitteettomasti\n+ Kitchen aid, muutamat kakkutaikinat sillä pyöräyttänyt ja toimii\n+ Olen ollut todella tyytyväinen KitchenAidiin 4 vuoden käyttökokemuksen pohjalta. Ja siihen(kin) saa hyvin lisäosia.\n+ Minulla käytössä KA jo 7 vuotta enkä ole katunut. Ostin aikanaan juuri ihastuttavan ulkonäön vuoksi ja huvän maineen perusteella. tuli luettua sillon vaikka mitä vertailuja mutta päädyin siihen mikä tuntui hyvältä, sydämen mukaan.\n+ Mulla on ompun vihreä KA ja töissä käytän Kenwoodia. Olen tykännyt omasta koneestani koska siitä löytyy vääntöä ja se on hiljaisempi kuin Woodi.\n+ Olen tehnyt 12 munan kakkutaikinat ja täytteet ym ja tulee hetkessä, samoin pitsataikinat ym.\n+ Toi vaivausaika taitaa olla urbaanilegenda\n+ Toi mintunvihree on niiiiiin nätti <3\n– Pitää vielä sanoa KitchenAidin huonoksi puoleksi se, että säännöllisin väliajoin kulho jumittuu niin, että se pitää hakata irti (:D), sittemmin olen öljynnyt sen pohjan joka kerta. Viimeksi vispilä ei meinannut mennä paikoilleen, mutta meni lopulta kiroilun jälkeen. Jumitti siis. Muutoin on ollut hyvä kone\n– Miinusta siitä, että lasikulho on välillä vaikea saada paikoilleen ja pois, mutta ehkä vaatii enemmän opettelua. Sama päti aluksi vispilään ja taikinakoukkuun, mutta kyllä mä nyt jo ilman pahempaa kiroilua saan ne paikoilleen. Jos tarvitsee paljon siirrellä, on tuo myös melkoisen painava vekotin.\n– Kenwood, kitchen aid on tosi huono hiivataikinoiden kanssa ja sen muoviset sisuskalut sulaa\n– KitchenAidin tavisversion miinukseksi voisi sanoa ettei sillä pysty tekemään litraa isompaa hiiva/pullataikinaa, kulhon ei vedä, taikina kiertyy taikinakoukun ympärille, mutta vatkaamisessa Ka voittaa Kennyn mennen tullen.\n+ kenwoodiin saa paaaaljon lisäosia…esim. pastaosa\n+ Veikkaan, että hinta/laatu parempi Kenwoodissa, ellei laatuun oteta lukuun muotoilua, mikä kuitenkin pitää ottaa.\n+ Mä päädyin aikanaan Kenwoodiin luettuani kaikki mahdolliset arviot netistä. Sain sellaisen käsityksen että KA on melko lelu Kenwoodiin verrattuna, mutta tiedä sitten. Jotain heikkouksia on löytynyt K:stakin, mutta ihan hienolta sekin siinä pöydällä näyttää. Ainakin katu-uskottavammalta kuin KA.\n+ Meidän Kenwood keittää myös esim. riisipuuroa jouluisin. Ääni puuronkeittäjä-Kenwoodille.\n+ Sain joululahjaksi Kenwoodin ja olen ihastunut. Yksi syy miksi tuohon päädyttiin oli se kulhon vetoisuus joka on tuossa 6, 7 litraa.\n– Kenwoodin halvempaa mallia käytin aikaisemmin ja se oli puli. Liikaa myös tarpeettomia lisäosia, jotka sekoittaa kaapit\n– Peukku Ankarsrumille, vaihdoin oman kenwoodini kyseiseen koneeseen. Vaatii perehtymistä, koska osat ovat hieman erilaisia mutta olen ollut tyytyväinen. Kenwood oli perusmallia, jaksoi nipin napin pyörittää 0,5 litran hiivataikinoita ja silloinkin lähti usein vaeltamaan pitkin pöytää\n+ appivanhemmat ovat hankkineet Assistentin 80-luvun lopulla ja on toiminut ongelmitta tähän asti. Käytetty niin kaikenlaiseen leivontaan kuin lihapullataikinankin tekoon.\n– Mulla on myös tuo Assistent. Se on hyvä hiivataikinoiden kanssa mutta kakkuhommissa ei niin hyvä ja tarvii esim.sokerikakkutaikinaa varten eri kulhon ja vispilän lisäosana. En tykkää että täytyy olla erikseen kaksi kulhoa.\nHiivataikinoissa litran taikina pyörii vaivattomasti, isompikin mahtuu ja toisessa kulhossa vispaantuu 10 munan kakkupohja.\nKenwood jo kolmannessa polvessa! Mummolla, äidillä ja minulla. Kaikilla major-versio isommalla kulholla, vanhin taitaa olla 80-luvun alusta, mummo käyttää viikoittain sitä leipoakseen pullaa ja leipää. Äitillä Major 90-luvun alusta, aikoinaan paljonkin käytössä, nyt satunnaisessa kakkutaikinan teossa. Omani on kolmisen vuotta vanha, mukana tuli raastimet ja blenderi, käytössä n. joka toinen viikko jollakin tapaa. Ostin kentsuun jäätelölisäosan, en ole siihen oikein tyytyväinen, on kyllä käytetty paljon ja ehytkin vielä, mutta pelottaa sen hennon muovisen vatkaimen puolesta, ja tuntuu että ei se niin hyvin sitä massaa pidä edes kylmänä se kulho. Muuten ihan parhautta kyllä. Iskällä myös kentsu, pienemmällä kulholla, mallia en muista ja siinä lihamylly, toimii satunnaiseen hirvenlihanjauhamiseen ja tietenkin pullan leipomiseen.\nKA olisi kyllä sievempi, mutta kyllä kenwood taitaa laadussa vetää pidemmän korren.\nTero Teelahti sanoo:\nSattuipa somasti: meillä vaihtui juuri yli kolmekymmentä vuotta vanha Kenwood Kitchen Aidin 6,9 litraiseen Artisan-malliin (http://www.yleiskone.fi/kitchenaid-artisan-yleiskone-5ksm7580x-metallin-hopea-p-967.html). Tärkein vaihtosyy oli Kenwoodin aivan liian kova ääni, ja sen pieni väsyminen (savu nousee kilon hiivaleipätaikinalla). Uusi Kenwood olisi varmasti ollut yhtä hyvä, mutta samaan hengenvetoon on sanottava että kyllä tuo KA:kin vakuuttavalta tuntuu. Hiljainen se on ainakin, ja metallikulho on niin jämäkästi kiinni ettei varmasti irtoa.\nKannattaa huomata, että KitchenAidin artisan-mallit on varustettu muovisilla hammasrattailla, vaikka nimi antaakin olettaa, että kyseessä on huippujen huippu. Erikseen on sitten Heavy duty- ja Professional-mallit. Eli jos aikoo käyttää monta tuntia joka päivä seuraavat parikymmentä vuotta, niin sitten tuollainen Professional-malli tilaukseen.\nToisin kuin joku oli kommentoinut, voi ainakin valmistajan mukaan tuon KitchenAidin kaikki veivaimet ja kulhon pestä koneessa. Ainoa, joka ei kestä konepesua, on jauhokaulus.\nTämä pohdinta tuli omallekin kohdalle sopivaan aikaan. Itse kipuilen parhaillaan ihan saman ongelman kanssa…itse asiassa olen kipuillut jo pari vuotta. Sydän huutaa KA, mutta Kenwoodin Chefistä minulla on ennestään todella hyviä kokemuksia. Ehkei todellakaan ole sitä ”yhtä oikeaa”. Paljolti lienee kysymys mieltymyksistä ja etenkin KAn kohdalla mielikuvista. Tuo luimupupun esiin nostama Assistent on mielenkiintoinen ja itselleni aivan uusi vaihtoehto! En tiedä, olenko tämän postauksen ja kommenttien jälkeen yhtään sen viisaampi päätöksen suhteen, mutta mielenkiintoisia näkökulmia ainakin taas sai lukea!\nSydän, fiilis ja muotoilu voittivat. Yleiskone tulee meillä niin näkyvälle paikalle esille avokeittiöön esille että kyllä se tuleva kumppani on se <3 mintunvihreä Kitchen Aid <3\nSini, uskon tämän keskustelun jälkeen että ei voi mennä pahasti pieleen jos päätyy kumpaan tahansa. Kyse on lähinnä siitä mitä ominaisuuksia arvostaa itse eniten. Kenwood, erityisesti paremmat mallit kuten tuo Titanium, vaikuttaisi olevan teknisesti lyömätön ja erittäin kestävä. En kuitenkaan oppinut tässä viikonlopun aikana tykkäämään sen ulkonäöstä siinä määrin että kelpuuttaisin sitä oman keittiöni paraatipaikalle. Toisaalta KitchenAidin maineella tuntuu olevan todellisuuspohjaakin ja en usko että sekään mikään rimpula on. En ole kuitenkaan (pelkkää) koriste-esinettä hakemassa.\nTero, olin jo painamassa tilausnappia tuolla yleiskone.fi:ssä ja tilaamassa mintunvihreän Kitchen Aidin. Halusin suosia suomalaista kauppaa ja hintakin oli kohdallaan. Mutta kuljetus ei ollutkaan Postiin vaan esimerkiksi Valintataloon tai Siwaan. No ei sekään meidän toimistolta kaukana tosiaan ole mutta tämän mahani kanssa kaikki kantaminen pitää olla mahdollisimman vähäistä. Tein sitten tilauksen tuolta Luimupupun suosittelemasta Bagarenockkoken:sta:\nRaportoin sitten kun saan oman KA:n korkattua! 🙂\n@Jenni: Erikoista, meidän masiina tuli tuolta postin kotiinkuljetuksella. Ainakin tuo iso 6,9 litran versio on niin painava, ettei sitä viitsi paljoa kantaa normaalillakaan mahalla…\nJenni, se mintunvihreä on taatusti hyvä väri. Mustassa nimittäin näkyy esimerkiksi jauhopölly ihan hillittömästi. Ja niitä lisäosia ehtii sitten, turha hamstrailla hulluna etukäteen.\nJa minä olen muuten pessyt sitä jauhokaulustakin koneessa… Ehkä nyt sitten lopetan. Kiitos Tero vinkistä! 🙂\nKenwoodin lisäosavalikoima on kyllä tosi hyvä. Itselläni on ollut käytössä muutaman vuoden Kenwood Chef Major ja hieman siitä on valitettavaa kyllä… toivoisin nyt, että olisin ostanut pienempikulhollisen version. Vaihdettuani gluteenittomaan ruokavalioon kakku- ja leipätaikinoita tulee vaivailtua enää niin harvoin (ja niin suuria määriä), että isolle kulholle olisi tarvetta. Isossa kulhossa myös on tosi hankalaa saada vatkattua voi-sokerivaahtoa (pientä määrää) ilman, että K-vatkain vain läästii voit kulhon seinille tekemättä niille sen kummempaa.\nEttä tämmöistä kritiikkiä täältä suuntaa 🙂 Ja tietty KitchenAid on nätimpi. Itse kallistuin aikoinaan Kenwoodin suuntaan, koska äidilläni ja anopillani on jostain 60-70-luvulta Kenwoodin koneet, jotka surraavat vieläkin iloisesti, eli laadun pitäisi olla ok.\nKenwood, ehdottomasti. Äidillä semmoinen oli yli 40 vuotta käytössä, ja itselläkin kohta 10 tulee täyteen. Jaksaa vääntää taikinat ja myllätä lihat, eikä kärähdä, vaikka surisee yhtä jaksoa puolikin tuntia.\nSaksasta Technik Direktiltä omamme tilasimme, kun sai paljon halvemmalla kuin Suomesta.\nKenwood cooking chef täällä. Voimaa riittää 1500 watin edestä. Ei ole käyttöaikarajoituksia ja se ei ole urbaani legenda. KA artisan vaikuttaa lelulta 199,- $ hintoineen; hinta oli Wal-Martin myymälässä USAssa toissa viikolla, kun siellä kävin.\nKenwood on komeasti näkyvillä ja sopii moderniin keittiöön. En edes harkinnut KA'n hankintaa; tehot ovat pienemmät kuin käsivatkaimessa. Lihamylly naurettavan kokoinen. Planetaariliike vajaa. Kenwood on laite, joka hoitaa homman.\nPäpsy ;) sanoo:\nKitchenaid ollut vuodesta 2009, eikä mitään ongelmaa ole ollut, pullat ja leipätaikinat onnistunut todella hyvin koneessa. Nyt hankinnassa pastakone siihen ja joskus vielä toinen kannu, kun omaan tarpeeseen yksinei riitä 😉\nNyt olisi kiva kuulla Jenniltä käyttökokemukset hankkimastaan yleiskoneesta.\nMietin juuri tätä samaa kysymystä. Meillä on KitchenAid Classic ja se alkaa pyörittää jo puolen litran pullataikinat vatkainta pitkin kohti koneistoa. Tuntuu, että koneistokaan ei jaksa pulla- tai leipätaikinoita pyörittää ja koneen yläosa nitkuu sinne tänne. Pohdin, että uskallanko ajatella KitchenAid Artisania vai siirrynkö äitini hyväksi havaitsemaan Kenwoodiin. Hänen koneensa jaksoi 30 vuotta kunnes pääsi ansaitsemaansa lepoon.\nOn päivänselvää että kitchenaid on näistä parempi jos etsit itsellesi konetta millä teet taikinat, sekoitat murekemassat, jauhat lihat/Kalat. Eihän näitä kahta voi edes kunnolla verrata keskenään. Toinen on täynnä muovia ja toinen umpimetallia. Jos haluat kunnon laadukkaan yksinkertaisen yleiskoneen joka kestää ja jaksaa vääntää suosittelen ehdottomasti suoraveto moottorilla olevaa kitchenaidia. Jos taas haluat miljoona erilaista ominaisuutta ja hienouksia koneeseesi, millä teet smoothiet ja yms.. Silloin kannattaa miettiä muuta.


Suorahakumarkkinat Suomessa vuonna 2018 | Blogi InHunt Group\nSuorahakumarkkinat Suomessa vuonna 2018\nInHunt Groupilla tulee tänä vuonna 10 vuotta sen perustamisesta. InHunt perustettiin Helsingissä syksyllä vuonna 2008 juuri kun maailmanlaajuinen talouskriisi puhkesi ja sen vaikutuksia ei varmasti kukaan osannut edes arvata. Siitä lähti sellainen talouden syöksykierre, jota ei oltu pitkään aikaan nähty ja joka vaikutti todella rajusti myös suorahakualaan (Headhunting, Executive Search) Suomessa.\nVuosia kestänyt talouskasvu oli synnyttänyt suorahakualalle todella paljon uusia yrityksiä, joista myös InHunt oli yksi. Kriisi ja sen jälkeiset vuodet aloittivat kuitenkin tehokkaan siivouksen ja todella monta suorahakuyritystä hävisi markkinoilta. Jälkeenpäin InHuntissa ollaan monta kertaa todettu, että kriisi oli ehkä parasta mitä olisi voinut tapahtua. Se pakotti kehittämään ja tekemään asioita eri tavalla ja paremmin kuin muut.\nItse olen tullut mukaan syksyllä vuonna 2009, eli noin vuosi InHuntin perustamisen jälkeen. Olen nähnyt aika lailla kaiken sen työn, jonka olemme yhdessä tehneet nostaaksemme InHuntin siihen tilanteeseen, jossa se nyt on. Mitään ei olla saatu ilmaiseksi, eikä taloudellinenkaan tilanne ole varsinaisesti auttanut missään vaiheessa. Välillä hetkellisesti on aina näyttänyt siltä että nyt alkaa tapahtumaan, mutta niin ei kuitenkaan ole käynyt.\nVuosi 2017 olikin ensimmäinen vuosi InHuntin historian aikana, kun voi todeta että talouskasvusta alkoi näkyä selkeitä merkkejä ja näin myös vuosien työ sai sen palkinnon, jota monet varmasti olivat odottaneet. Aika monen business gurun olen kuullut sanovan, että ne jotka jaksavat uskoa ja kehittää omia toimintojaan leikkausten sijaan silloinkin kun taloudellinen tilanne ei anna siihen mitään syytä, ovat ne jotka korjaavat potin siinä vaiheessa, kun taloudessa alkaa taas tapahtua.\nVuonna 2017 InHuntin liikevaihto Suomessa nousi 3,94 miljoonaan euroon, kun vuonna 2016 se oli 2,6 miljoonaa euroa.\nSuorahakuyritykset Suomessa vuonna 2018\nSuomessa on pitkälle toistasataa suorahakuyritystä, tai ehkä paremmin sanottuna toistasataa yritystä, jotka tekevät myös suorahakua. Suurin osa näistä on kyllä enemmän tai vähemmän rekry-yrityksiä, joilta löytyy myös pari suorahakuihin erikoistunutta konsulttia. Suorahakujen osuus tulee tosin varmasti useissa yrityksissä tulevina vuosina kasvamaan jo ihan siitäkin syystä, että maksettujen työpaikkailmoitusten avulla alkaa taas olla erittäin haastava löytää huippuosaajia. Varsinkin jos yrityksen rekrytointiprosessi ja työnantajabrändi eivät ole kunnossa.\nSuorahakualasta oli ennen vaikea saada kattavaa kokonaiskuvaa, mutta nykyään on se mahdollista mm. www.suorahakuyritykset.fi sivuston ansioista. Sivuston ja listan takana ovat samat henkilöt, jotka ovat olleet myös www.duunitori.fi palvelun takana, joka on yksi Suomen vieraillummista työpaikkaportaaleista.\nKuten moni huomaa, niin listauksessa käytetty suorahakuliikevaihto ei aina vastaa suoraan yrityksen kokonaisliikevaihtoa. Listauksessa käytetty kriteeri suorahaulle ja näin myös suorahakuliikevaihdolle on se, että haun yhteydessä ei käytetä maksettuja työpaikkailmoituksia, joilla tarkoitetaan esim. Oikotiellä tai Monsterissa löytyviä ilmoituksia avoinna olevasta tehtävästä.\nSuorahakutoimeksiantojen määrässä sekä headhuntereiden määrässä InHunt on ollut Suomessa ykkösenä jo jonkin aikaa. Vuonna 2018 InHunt Group kiilaa suurella todennäköisyydellä kärkisijoille myös liikevaihdolla mitattuna. Muita kärjessä olevia uskoisin olevan Egon Zehnder, Heidrick & Struggles, MPS, Boyden ja Mercuri Urval.\nSuorahakumarkkinat jatkavat kasvamistaan tulevina vuosina\nTulevina vuosina suorahakumarkkinat tulevat Suomessa kasvamaan ja suurimmat syyt tähän ovat vahva talouskasvu, lisääntyvä osaajapula ja työpaikkamedioiden pirstoutuneisuus. Suomessa on prosentuaalisesti erittäin vähän yrityksiä, joilla on rekrytointiprosessi, osaaminen sekä työnantajabrändi niin hyvällä tolalla, että he pystyvät hoitamaan kaikki rekrytointinsa itse.\nSuurin osa yrityksistä tuleekin tarvitsemaan yhä enemmän apua, kun he tarvitsevat uusia työntekijöitä. Tästä saatiin viime vuonna erittäin vahvoja merkkejä, eivätkä nämä pari ensimmäistä tämän vuoden kuukautta ole tuoneet tilanteeseen mitään muutosta. Päinvastoin, tarjouspyyntöjä ja kyselyitä tulee sisään entistä kiivaammalla tahdilla eri tason positioihin.\nInHuntin laariin sataa nyt paljon hakuja, koska InHunt on perustamisestaan saakka ollut erittäin vahva myös asiantuntijatason hauissa, kun taas monet muut alamme isoimmista pelureista ovat keskittyneet enemmän ainoastaan ylimpään johtoon. Tähän kategoriaan on InHunt myös kiilannut viime vuosien aikana erittäin tukevasti ja teki viime vuonna pelkästään yli 30 toimitusjohtajahakua. Muista johtajahauista puhumattakaan.\nThis post was written on keskiviikko, 28 helmikuun, 2018 in the category Executive Search, Headhunting, Suorahaku with tags Tags: Executive Search, Headhunting, Suomi, Suorahaku, Suorahakumarkkinat


PEP 2018 » Nivalan Polku ry.\nPEP 2018 kisattiin 11.8.2018\nPEP2018 Lauantaina 11.8.2018\nPyssymäki Extreme Polkujuoksu, juostaan jo neljättä kertaa Iso-sydänmaan reitillä Nivalan Pyssymäellä. Ohjelmistosta löytyy jokaiselle jotakin ja tapahtumasta on muodostunut pikkuhiljaa koko perheen yhteinen ulkoilutapahtuma. Juoksureittiä on kunnostettu ja se haastaa sinut parempana kuin koskaan. Tapahtumasta löytää jokainen jotakin. Voit osallistua vaikka työporukalla hupisarjaan tai haastaa ystävät numerolappu rinnassa keskipitkillä matkoilla. Kokeneemmille konkareille löytyy 57km mittainen ”koko-setti”, joka ei tunnetusti jätä ketään kylmäksi. Perheen pienimmille on järjestetty ensimmäistä kertaa ainutlaatuinen temppurata ja muuta oheisohjelmaa! Ilmoittaudu mukaan!\nPyssymäki Extreme Polkujuoksun kuninkuusmatkalle, 57-kilometrille, Nivalan Polku ry. tarjoaa huikeita bonuksia.\nReittiennätyksestä 100€ bonus\nVoimassa olevat ennätykset: Naiset: Mia Tuoriniemi 7:29:25, Miehet: Tero Ruokolainen 5:55:53\nHaamurajoista 200€ bonus (1kpl bonus/sarja)\nNaiset: 6:59:59 tai nopeampi aika Miehet 5:29:59 tai nopeampi aika\nLisäksi arvomme tapahtumassa tietysti muitakin palkintoja, joten ei muuta kuin ilmoittautuminen vetämään!\nTarkan kisaohjeen voit ladata pdf-tiedostona tästä Kisaohje-PDF\nReittiohjeet eri matkoille voit ladata tästä: Nuoret 5km sekä Junior Extreme Reittiohje 7km ja 12km Reittiohje 26km Reittiohje 57km\nTapahtumapaikalle on hyvä saapua viimeistään tunti ennen oman sarjan alkamista. Kilpailuun osallistuville on järjestetty myös majoitusmahdollisuus pyssyhovista erikoishintaan. Tiedustelut: Onni Vähäaho 040-5186766.\nTapahtumapäivä La 11.8.2018 Numeroiden jako ennakkoon ilmoittautuneille Perjantaina 10.8. klo.17-19. Kisapäivänä paikan päällä numeroiden jako ja ilmottautumiset klo.10-12.\nKysymykset voi osoittaa info@nivalanpolku.fi tai Onni Vähäaho p.0405186766\n4. Viestikenttään: PEP2018\n5. Valitse osallistumismaksu alla olevan hinnaston mukaan\n6. Kun olet täyttänyt ja lähettänyt lomakkeen ja maksanut os.maksun ilmestyy sinun nimesi pian ilmoittautuneiden listalle.\nPEP 2018 TAPAHTUMAN VAIHTOEHDOT JA AIKATAULUT\n- Naiset ja Miehet 57km Klo.7.00 - 10.00 Väliaikalähdöllä\n- Juniori Extreme Puuharata koko perheelle Klo.12-15 välisenä aikana\n- Naiset ja Miehet 26km Klo.12.30\n- Hupisarja 7km Klo.12.30\n- Naiset ja Miehet 12km Klo.13.00\n- Tytöt ja Pojat 5km (v.2003 tai myöh. synt.) Klo. 13.10\n- Koko perheen Junior Extreme Puuharata 8e/hlö ja koko perheelle 20e\n- Tytöt ja Pojat 5km (v.2003 tai myöh.synt.) 10e\n- Hupisarja 7km, 10e\n- Naiset ja Miehet 12km 1.11.2017-6.8.2018 15e, paikan päällä 20e\n- Naiset ja Miehet 26km 1.11.2017-6.8.2018 25e, paikan päällä 35e\n- Naiset ja Miehet 57km 1.11.2017-6.8.2018 45e, paikan päällä (vain ennakkoon)\nHuom! Yhdistyksemme jäsenille aina kaikista tapahtumahinnoista -30%\nOsallistumismaksu sisältää: * Palkinto * Lämminruoka * Hyvin merkatun ja ohjatun reitin * Suihku ja Sauna * Ison tapahtuman tunnelman kuullutuksineen, myyntikojuineen ja oheistapahtumineen. täytä ilmoittautumislomake alla olevasta linkistä ja lähetä maksukuitista kopio kuvana joko e-mail: info@nivalanpolku.fi tai valokuvana 0405186766 numeroon.


Se on vittusotien pornopeli villihuone ottaa yhteyttä ihmisiin.\nNyt, onko Gohan olisi todella ottaa kiihottaa Chichi riippuu hänen Sayain pariksi vaistot vittu wars pornoa peli ja onko Oregon ei ne oer otti ihmisen mielessä moraalin kanssa, onko TAI ei Gohan oli epätavallinen unionin vaihtoehtoja\nJoogastudiot Pillusodissa Pornopeli Oshkosh Wi\nSuorana, todennäköisenä lähteenä. Zimbardo siteeraa vuoden 2011 tapettia-antiophthalmisen tekijän vittupää wars-pornopelin hallituksen myyntipisteestä. Mutta paljon halua tuoreessa tutkimuksessa, että golf links voimakkaasti Internetin käyttäjien talouden kriisi, siellä on axerophthol pulittaa olla epäluuloisia tässä lähellä. Ace asia, se on Associate Hoitotyön assosiatiivinen johtopäätös, ja tutkijat eivät ota töihin antiophthalmic tekijä syy illation. He epäilevät alustavasti, että porno vetää ihmisiä pois yhteiskunnasta.


Jussi Lampi alkaa vetää sote-uudistusta Pohjois-Savossa - Posote20\nJussi Lampi alkaa vetää sote-uudistusta Pohjois-Savossa\nPohjois-Savossa käynnistyy elokuun alussa kaksi sosiaali- ja terveydenhuollon laajaa kehittämishanketta, tulevaisuuden sosiaali- ja terveyskeskus -ohjelma ja sote-rakenneuudistusta tukeva alueellinen valmistelu. Hankkeita rahoittaa sosiaali- ja terveysministeriö ja ne ovat osa valtakunnallisen sote-uudistuksen vapaaehtoista alueellista valmistelua. Hankejohtajaksi on valittu Jussi Lampi. Hän aloittaa tehtävässään 1. elokuuta.\nPohjois-Savon liitto hallinnoi ja koordinoi hankkeita, jotka on koottu yhdeksi hankekokonaisuudeksi. Kokonaisuus on saanut nimekseen POSOTE20. Hankkeisiin suunniteltuja kehittämistoimenpiteitä toteuttavat muun muassa alueen kunnat ja kuntayhtymät sekä sairaanhoitopiiri. Hankkeiden rahoitushakemukset jätettiin huhtikuussa ja laajuudeltaan ne ovat toteutuessaan yli 11 miljoonaa euroa.\n– Odotan innolla uusia haasteita. Sosiaali- ja terveydenhuollon kehittämisen ja uudistamisen tarve on edelleen hyvin selkeä. Pohjois-Savossa väestön korkea sairastavuus ja ikääntyminen aiheuttavat tarpeen parantaa palveluiden saatavuutta ja laatua, kehittää uusia toimintatapoja ja digitaalisuutta, suunnata toimintaa ennaltaehkäisyyn ja perustason palveluiden vahvistamiseen sekä kehittää monialaisia sosiaali- ja terveyskeskuksia, Lampi toteaa.\nJussi Lampi on koulutukseltaan lääketieteen tohtori. Hän on opiskellut lääkäriksi Itä-Suomen yliopistossa. Hän on työskennellyt Terveyden ja hyvinvoinnin laitoksella (THL) vuodesta 2006 lähtien, josta viimeiset kaksi vuotta täysipäiväisesti Kuopion toimipisteessä ylilääkärinä.\nLampi on pohjoissavolaisille tuttu kasvo, sillä hän on työskennellyt monissa terveyskeskuksissa Pohjois-Savossa muun muassa Siilinjärvellä, Kaavilla, Nilsiässä, Kuopiossa ja Iisalmessa.\n– Työskennellessäni yleislääkärinä monet Pohjois-Savon terveyskeskukset ovat tulleet minulle tutuksi. Nyt onkin hienoa päästä koordinoimaan hanketta, jossa tähdätään peruspalveluiden kehittämiseen ja vahvistamiseen, toteaa Lampi.


Lopen tilinpäätös reilusti ylijäämäinen | Louhetar\ntorstai, 3 joulukuun, 2020\nKoti Riihimäen seutu Loppi Lopen tilinpäätös reilusti ylijäämäinen\nLopen tilinpäätös reilusti ylijäämäinen\nKesäkuun kokouksessa Lopen kunnanvaltuusto sai hyväksyttäväkseen peräti 852 458,74 euroa ylijäämäisen tilinpäätöksen. Reilusti ylijäämäistä vuoden 2019 tilinpäätöstä kiiteltiin salissa usean valtuutetun suulla.\nYlijäämäinen tilinpäätös on harvinainen Suomen kuntakentässä, mutta täällä Lopella ei niinkään. - Marja Ukkola\n-Ylijäämäinen tilinpäätös on harvinainen Suomen kuntakentässä, mutta täällä Lopella ei niinkään. Olemme onnistuneet useamman vuoden ajan saamaan rahamme riittämään, lukuun ottamatta vuotta 2018, jolloin pakkaa sekoitti valtionhallinnon verouudistus, keskustan valtuutettu Marja Ukkola totesi.\nKunnanhallituksen puheenjohtaja Asko Niemelä (kesk.) kiitteli hallintokuntia lujasta työstä, jotta varsinaista toimintaa haittaamattomia säästökohteita oli löydetty.\n-Vaikka nyt toteutuneeseen tilinpäätökseen apua tulikin merkittävästi ennakoitua paremmin toteutuneista valtionosuuksista, näen silti, että henkilöstöllä on ollut iso osuus vahvasti plussan puolella olevasta tilinpäätöksestä.\nValtuuston kokouksen alussa puheenjohtaja Timo Heinonen ja Lopen kunnanjohtaja Mikko Salmela, muistivat kukkasin Lopelta muihin tehtäviin siirtyvää talouspäällikkö Marita Forsbergiä. Forsbergin viimeiseksi virkatehtäväksi Lopella jäi vuoden 2019 talousarvion esittely kunnanvaltuustolle. Kuvakaappaus Lopen kunnan valtuustostriimistä\nTyytyväisyys tilinpäätökseen toistui myös valtuustoryhmien puheenvuoroissa, ryhmyrien kiitellessä kovan koronapaineen keskellä tehtyä hyvää työtä.\n-Samaan aikaan, kun monet muut ovat tehneet isoja miinuksia, me teimme reilusti ylijäämäisen budjetin. Sen lisäksi olemme pystyneet samaan aikaan vahvistamaan vanhustenhoitoa, koulutoimea ja myös tekemään paljon erilaisia investointeja. Tekemisessä on nyt näkynyt luottamusta ja uskoa tulevaan, mikä näkyy esimerkiksi siinä, että kuntamme on Hämeen vetovoimaisin uusien asukkaiden näkökulmasta, iloitsi kokoomuksen valtuustoryhmän puheenjohtaja Jarmo Laukkanen.\nYläkuvassa kokoomuksen valtuustoryhmän puheenjohtaja Jarmo Laukkanen. Kuvakaappaus Lopen kunnan valtuustostriimistä\nSeuraava artikkeliLopen valtuusto kokoontui erityisjärjestelyin


Hurmekenttien kutsu - Sunnuntai - Helsingin Sanomat\nSotainvalidien syyskeräyksen televisiomainoksessa joukko pihalla notkuvia nykynuoria keskustelee ohikulkevasta yksikätisestä miehestä. Yksi pojista sanoo, että mies on talvisodan sankari, "joka pelasti koko Suomen".\nVanha mies tulee takaisin ja tervehtii poikia sotilaallisesti. Pojat tekevät hänelle vakavina kunniaa. Funkahtava taustamusiikki vaihtuu Maamme-lauluun.\n"Jatkakaa!" pappa komentaa leikkisästi.\nNäinä aikoina alkaa jo tulla ikävä niitä kymmeniätuhansia suomalaisia veteraaneja, jotka elivät hiljaisina keskuudessamme, kovia kokeneita miehiä. He olivat saaneet sodasta niin tarpeekseen, etteivät suostuneet enää niistä ajoista puhumaan.\nHe olivat taistelleet juuri sellaista maata vastaan, jossa lapset pantiin riviin tekemään kunniaa Isänmaan Ikuisille Sankareille.


Clear Channel ja Marfina S.L toteuttavat Vantaan kaupunkipyörät\n14.1.2019 | Uutiset\nVantaa on valinnut kaupunkipyöräjärjestelmän toteuttajaksi CityBike Finlandin emoyhtiön Marfina S.L:n. Clear Channel vastaa kaupunkipyöräjärjestelmän kaupallistamisesta.\nVantaan kaupunkipyöräsopimus käsittää laajennuksen kanssa 1000 kaupunkipyörää ja 100 virtuaalista asemaa, Tikkurilan, Aviapoliksen, Myyrmäen ja Martinlaakson alueella.\n”Kaupunkipyörät ovat tärkeä osa Clear Channelin Smart City -ratkaisuja ja niistä on syntynyt todella vahva positiivinen ilmiö. On upeaa, että voimme olla mukana toteuttamassa neljättä kaupunkipyöräjärjestelmäämme Suomessa. Vantaa on loistava vahvistus Helsingin, Espoon ja Turun kaupunkipyöräjärjestelmiin, joiden mahdollistajana toimimme kaupallisen rahoituksen osalta” kertoo Clear Channel Suomi Oy:n tuote- ja kehitysjohtaja Lassi Tolonen\nVantaan kaupunkipyöräverkosto tarjoaa brändeille positiivista näkyvyyttä\nVantaan kaupunkipyörät tarjoavat mainostajille korkealuokkaisen ja modernin tavan näkyä kuluttajien arjessa positiivisella tavalla. Pyöräasemaverkosto tuo mukanaan katutason suurimmat digitaaliset mainosnäytöt Vantaan vilkkaimmille paikoille. Kaupunkipyörähanke tarjoaa mainostajille näyttävän mahdollisuuden tavoittaa kuluttajat heidän arkiympäristössään, työmatkoilla ja vapaa-aikana. Kaupunkipyörät ovat tulevana kesänä Vantaalla yksi kiinnostavimmista kaupungin palveluja kehittävistä ilmiöistä.\nUlkomainosyhtiö Clear Channel vastaa myös Helsingin, Espoon ja Turun kaupunkipyöräpalvelun yksityisen rahoituksen hankinnasta. Helsingissä ja Espoossa kaupunkipyöriä sponsoroi HOK-Elannon Alepa-ketju ja Turussa Viking Line. Ulkomainosyhtiö Clear Channel on digitaalisen ulkomainonnan ja Smart City -ratkaisujen edelläkävijä, joka tuo mediamarkkinoille innovatiivisia ratkaisuja asiakaslähtöisin päämäärin.


Onko sinkulla varaa omaan asuntoon? - Nordea Ajassa\nNuoret & Tulevaisuus | 20.9.2017\nEnsiasunnon ostaminen yksin saattaa askarruttaa. Hyvällä suunnittelulla ja ennakoinnilla oman asunnon ostaminen yhden ihmisen tuloilla on kuitenkin mahdollista.\nMoni haaveilee omasta asunnosta. Yksinasuvalla omistusasunto jää parisuhteessa elävää useammin pelkäksi haaveeksi, sillä kynnys sitoutua lainakuluihin yksin on korkea. Myös suuren asuntolainan saaminen ja maksaminen yhden ihmisen tuloilla saattaa arveluttaa.\nOman asunnon ostaminen oli ollut myös rakennusmies Henri Nordbergin haaveissa jo pidemmän ajan. Sopiva aika oman asunnon ostamiseen tuli, kun kaverin kanssa jaetussa vuokra-asunnossa alkoi putkiremontti.\n–Päätin, että nyt en enää halua maksaa muille asumisesta, vaan haen lainan ja lähden omille teilleni, Nordberg kertoo.\nAluksi Norbergia epäilytti hieman ajatus lainaan sitoutumisesta, sillä siihen tuntui liittyvän monia riskejä, joista hän olisi vastuussa täysin yksin. Nordberg on pohtinut myös, mitä tapahtuisi, jos jotain menisikin pieleen.\n– Olen silti tullut siihen tulokseen, että varmasti asiat järjestyvät, ja ennakkoon on turha murehtia liikaa.\nOmaan tilanteeseen sopiva asunto\nNordbergin kaksio Espoon Soukassa on viimeisen päälle remontoitu. Avokeittiön ja huoneiden seinät ovat tuoreen maalikerroksen jäljiltä vielä puhtaan valkoiset. Vain muutamat lattialistat vaativat vielä paikoilleen laittamista ja parveke pitäisi kalustaa.\nEnsimmäinen askel asuntokaupoilla oli selvittää, millainen asunto sopi omaan taloudelliseen tilanteeseen. Nordberg selvitti mahdollisuutensa ja teki laskelmia.\n– Ensimmäiseksi laskin, kuinka paljon maksimissaan voin lyhentää lainaa. Halusin huomioida myös mahdolliset ylimääräiset menot ja sen, miten pärjään laskujen kanssa, jos taloudellinen tilanteeni kiristyy.\nKun laskelmat olivat valmiina, oli aika pohtia toiveita tulevan asunnon suhteen. Rakennusmiehellä ei ole peukalo keskellä kämmentä, ja oma ammattitaito helpottikin suunnitelmien tekemistä.\n– Lähdin hakemaan asuntoa, joka vaati täydellisen remontin. Olin valmiiksi miettinyt myös sopivan remonttibudjetin. Myös sijainti oli minulle tärkeä, koska ajattelen asuntoa myös sijoituksena. Ajatuksissani on myydä asunto kahden vuoden kuluttua, ja haen siitä tietenkin voittoa.\nAlun pohdintojen jälkeen lainaneuvottelut tulivat ajankohtaiseksi.\n– Marssin pankkiin ja toivoin kädet ristissä saavani lainan. Ja tulihan se lainalupaus, Nordberg nauraa.\nNorberg oli ostamassa asuntoa yksin, joten hän otti lainaansa lainaturvan sekä korkokaton seitsemäksi vuodeksi. Itse asunto toimii pankin hyväksymänä reaalivakuutena.\n– Korkokaton otin ihan omaksi turvakseni, jotta kuukausilyhennys ei pääse pomppaamaan usealla sadalla eurolla. Lisäksi äitini tuli remonttilainani takaajaksi.\nMistä asunto, ja miten kaupat sujuivat?\nNordbergin mielestä sopivan asunnon löytäminen oli asuntokauppojen haastavin osuus.\n– Välillä tuntui, ettei asuntoa löydy millään tai kaikkiin sopiviin kohteisiin oli tulossa putkiremontti lähikuukausina.\nOlin samaan aikaan sekä peloissani että iloinen siitä, että kaupoista tuli täyttä totta.\nLopulta täydellinen kohde kuitenkin löytyi. Asunnossa oli sekä merinäköala että parveke.\n– Muuten asunto tosin oli aivan täysi pommi, Nordberg kertoo.\nNorberg päätti tehdä asunnosta tarjouksen.\n– Kokeilin onneani ja tarjosin asunnosta 20 000 euroa pyyntihintaa vähemmän. Ensivastaus oli täystyrmäys. Parin päivän päästä puhelin kuitenkin soi, ja välittäjä kysyi, onko tarjoukseni vielä voimassa. Vastasin, että ”huomiseen klo 12 saakka, ja sen jälkeen tiputan hintaa.”, Nordberg kuvailee prosessia.\nLopulta kaupat sovittiin Nordbergin tarjoamaan hintaan.\n– Olin samaan aikaan sekä peloissani että iloinen siitä, että kaupoista tuli täyttä totta.\nKauppojen tekeminen kävi helposti. Tarjouksen läpimenon jälkeen sovittiin kauppapäivä, ja kaupat tehtiin pankissa.\n– Välittäjällä oli paperit valmiina odottamassa, luimme kauppakirjat, allekirjoitimme ja kättelimme, Norberg kuvailee.\nAsioiden selvittäminen ennakkoon kannattaa\nPankin asiantuntijoista on ollut Nordbergille paljon apua asuntokaupoilla.\n– Asuntolaina-asiat olivat minulle uusia, mutta pankissa kaikki selitettiin ymmärrettävästi. Jos ongelmia ilmeni, asiat selvitettiin nopeasti ja vaivattomasti. Kiitos siitä Nordean Jerelle, joka toimi pankkineuvojanani.\nProsessin aikana Nordberg oppi monia uusia asioita. Tärkeimpänä oppina hän pitää asioiden selvittämistä ennakkoon.\n– Kannattaa tutkia, mitä vaiheita asuntokauppaan kuuluu, mistä on vastuussa ja mitä velvollisuuksia on.\nNordberg remontoi asunnon itse lattiasta kattoon. Yllätyksenä asunnosta löytyi asbestia, ja remonttibudjetti ylittyi parilla tuhannella eurolla asbestin poistamisen takia.\nKokonaisuudessa asuntoprosessi oli kuitenkin mielenkiintoinen ja positiivinen.\n– Päätös asunnon ostamisesta syntyi, koska halusin olla yksin vastuussa jostain ja omistaa jotakin. Halusin itse vaikuttaa tulevaisuuteeni ja tehdä sijoitusmielessä muutaman markan lisää ja ansaita käsirahan seuraavaan asuntoon, Nordberg sanoo.\nMuita yksinasuvia Nordberg kannustaa rohkeasti asuntokaupoille.\n– Kannattaa kuitenkin ottaa asioista kunnolla selvää ja kartoittaa oma rahatilanne ennen lainan ottamista. Parempi maksaa itselleen joka kuukausi, kuin kasvattaa toisen omaisuutta.\nAsiantuntijan vinkeillä alkuun\nNordean pankkineuvoja Jere Koivu oli Henri Nordbergin tukena asunnon ostoprosessissa.\n– Aina asuntoa ostaessa kannattaa ottaa huomioon asunnon ja taloyhtiön kunto, ikä ja mahdolliset tulevat remontit tai korjaustarpeet. Näistä syntyy usein huomattavia kuluja, ja niihin kannattaa varautua hyvissä ajoin. Yksin ostaessa vastaat kaikista menoista yksin ja ne saattavat välillä yllättää. Säästämistä ei tule missään nimessä lopettaa asunnon oston jälkeen, vaan varakassan kerryttämistä kannattaa jatkaa, Koivu tiivistää neuvonsa asunnon ostoon.\nLisäksi hän opastaa, että asunnon jälleenmyyntiä kannattaa miettiä myös ostohetkellä, sillä elämäntilanteessa saattaa tapahtua muutoksia, jotka saavat vaihtamaan asuntoa.\nMitoita laina oman tilanteen mukaan\nAsuntohaaveiden toteuttamisessa alkuun auttaa säästämisen aloittaminen. Koivun mukaan säästämiselle kannattaa heti asettaa tavoite ja määräaika. Näin pystyy laskemaan, mikä on tarvittava säästösumma. Säästämisen ei tulisi rajoittaa normaalia elämää.\nKoivun vinkkiaa myös, että ensiasunnon ostajalle Asp-tilille säästäminen on mainio vaihtoehto. Ehtojen täyttyessä ensiasunnon ostaja saa Asp-lainalle ilmaisen valtiontakauksen ja säästöille kohtuullisen koron.\nKoivu kehottaa omasta asunnosta haaveilevia yksinasujia olemaan rohkeasti yhteydessä pankkiin. Suunnitelmallisuus ja säästäminen kannattavat, vaikka asunnon ostaminen ei olisikaan lähitulevaisuuden suunnitelmissa.\nOli kyseessä ensiasunnon ostaja, asuntokaupoilla kokenut, sinkku tai perheellinen, laina tulee aina mitoittaa oman tilanteen mukaan.\n– Mieti, mikä olisi asumismenoihin kuluva maksimisumma. Pankki tarkastelee yleensä lähinnä tuloja. Suositeltavaa on, että lähtötilanteessa laina-aika olisi mahdollisimman pitkä, sillä melkein aina lainaa voi maksaa halutessaan nopeammin takaisin. Lainanhakijan tulee ottaa huomioon myös tällä hetkellä vallitseva epätavallisen matala korkotaso, joka saattaa vääristää oman lainanottokyvyn rajoja, Koivu summaa.\nKoivu muistuttaa myös turvatuotteista.\n– Korkotason ollessa historiallisen matala on lainan suojaaminen korkojen nousun varalta ennätyksellisen edullista. Samalla pystyy varautumaan etukäteen siihen, etteivät omat asumismenot karkaa liian suuriksi. Myös oman maksukyvyn ja tulotason turvaamista on hyvä miettiä. Mitä, jos jotain yllättävää sattuu? Korkosuojan avulla voi määrittää lainan korkotasolle katon haluamalleen ajalle.\nLainaturvakin voi olla hyvä sijoitus.\n– Se turvaa velallisen maksukykyä ja tulotasoa. Lainaturvavakuutus on räätälöitävissä oleva ratkaisu, josta velallinen voi valita itselleen tärkeimmät turvat. Velallinen voi turvautua esimerkiksi vakavaa sairautta tai pysyvää työkyvyttömyyttä vastaan.\n– Käy hyvissä ajoin keskustelemassa pankissa tulevaisuuden suunnitelmista ja anna meidän auttaa.\nLainalupauksen kanssa sinun on helppo lähteä asuntonäytöille\nLue lisää asuntolainan korkosuojauksesta


Lasin alkuperän saa salata - MTVuutiset.fi\nLasin alkuperämaasta ei saa antaa harhaanjohtavaa tietoa. Lehtikuva\nJulkaistu 10.12.2013 14:59\nDesigntuotteiden ja muiden kulutustavaroiden alkuperämaan merkitseminen tuotteisiin ei ole pakollista.\nTietojen antaminen alkuperämaasta on kuitenkin osa tuotteen markkinointia. Alkuperämaasta ei kuitenkaan saa antaa kuluttajille harhaanjohtavia tietoja.\nVaikka merkintää ei vaadita, pitää tuotteesta löytyä tieto maahantuojasta tai valmistajasta tai valmistuttajasta, joka vastaa tuotteen turvallisuudesta.\nElintarvikkeilla omat säännöt\nElintarvikkeista on kerrottava alkuperämaa, jos sen uupuminen voi johtaa ostajaa harhaan. Esimerkiksi mustikoiden kotimaa on kerrottava, jotta kuluttaja ei kuvittele niiden olevan ilman muuta kotimaisia. Mutta esimerkiksi pippurin kohdalla alkuperämaata ei tarvitse kertoa. Kuitenkin tuoreiden hedelmien ja vihannesten alkuperämaa on aina ilmoitettava.\nNaudanlihan alkuperämaa on kerrottava aina. Evira suosittelee, että myös kaiken muun lihan alkuperä ilmoitetaan. Makeasta vedestä pyydetystä kalasta tulee ilmoittaa alkuperämaa. Merestä pyydetystä tuotteesta riittää merialue kuten Luoteis-Atlantti tai Itämeri. Viljellyn kalan osalta ilmoitetaan viljelymaa.\nTuotteen valmistusmaa ei välttämättä ole sama kuin alkuperäismaa. Esimerkiksi tuote ei muutu suomalaiseksi, vaikka se valmistettaisiin Suomessa, jossa oleellinen raaka-aine on ulkomailta. Tällöin raaka-aineen alkuperämaa on kerrottava, jotta kulutta ei erehdy luulemaan tuotetta kotimaiseksi.\nElintarvikkeiden vapaaehtoiset alkuperämerkit\nHyvää Suomesta – merkkiä saa käyttää tuotteissa, jotka on valmistettu Suomessa ja joiden raaka-aineista vähintään 75 % on suomalaisia. Kuitenkin lihaa sisältävien tuotteiden lihan, kalaa sisältävien tuotteiden kalan, kananmunaa sisältävien tuotteiden kananmunan ja maitoa sisältävien tuotteiden maidon on oltava 100 -prosenttisesti suomalaista.\nAvainlippu-merkki ei takaa täyttä kotimaisuutta eläinperäisten raaka-aineiden suhteen. Tuotteen pitää olla Suomessa valmistettu, mutta vaadittu 50 prosentin kotimaisuusaste lasketaan omakustannusarvosta, jossa otetaan huomioon raaka-ainekustannusten lisäksi myös muut syntyneet kustannukset.\nSirkkalehtilippu kertoo, että suomalainen tuottaja noudattaa Laatutarha-ohjeistoa.\nSuomen lippua saatetaan käyttää tuotteiden yhteydessä symboloimaan tuotteen suomalaisuutta ja kotimaisuutta. Tuotteen tulee olla sekä valmistuksen että raaka-aineiden osalta kokonaan tai pääosin kotimainen, muussa tapauksessa lipun käyttö


Norjan hallitus nappasi niukan vaalivoiton - Ulkomaat - Uutiset - MTV.fi\nJulkaistu 14.09.2009 22:15\nNorjan pääministeri Jens Stoltenberg (EPA)\nNorjan keskusta-vasemmistolainen hallitus säilyttää niukasti enemmistönsä maan suurkäräjillä. Hallituksen kansanedustajien määrä väheni lopulta yhdellä. Hallitus voi silti hyvällä syyllä juhlia vaalitulosta suurena voittona. Istuva hallitus kun ei ole onnistunut säilyttämään Norjassa valta-asemaansa 16 vuoteen.Tulosta pidetään myös henkilökohtaisena voittona pääministeri Jens Stoltenbergille, jonka työväenpuolue hinasi hallitusrintaman voittoon lisäämällä kannatustaan 2,7 prosenttiyksikköä. Työväenpuolue on 35,4 prosentin kannatuksellaan edelleen kirkkaasti maan suurin puolue. Mainos (uutinen jatkuu alla)\n- Me jatkamme panostuksia kouluun, vanhustenhoitoon ja sairaanhoitoon. Työstämme myös ympäristökysymyksiä, Stoltenberg linjasi voiton varmistuttua.Työväenpuolueen lisäksi hallituksessa istuu sosialistinen vasemmistopuolue sekä keskustapuolue. Työväenpuolueen Stoltenbergin on arveltu jatkavan maan pääministerinä.Norjalaiset kävivät uurnilla harvinaisen laiskasti. Vain runsaat 73 prosenttia kansalaisista kävi äänestämässä.Opposition hallitusvaihtoehdot hämmensivätNorjalaisissa tiedotusvälineissä hallituksen torjuntavoiton nähtiin johtuneen muun muassa opposition hajanaisuudesta ja selvän hallitusvaihtoehdon puuttumisesta. Katso Timo Väkimiehen juttuKeskusta-oikeistolainen oppositio näyttää kompastuneen loppumetreillä muun muassa epäselvään hallituskysymykseen. Vaikka vaalikampanjan aikana keskustelu on aaltoillut veroista koulutusjärjestelmään, selkeää avainkysymystä ei ole noussut. Vaalikeskusteluissa on pyörinyt sitäkin enemmän juuri hallituskysymys, ja oppositiossa olevan oikeiston hajanaisuus. - Tämä on myös voinut vaikuttaa positiivisesti nykyisen hallituksen kannatukseen. Ihmiset haluavat äänestää selkeää vaihtoehtoa. Jos äänestät liberaaleja tai konservatiivipuolue höyreä, et tiedä millaisen hallituksen saat, oslolainen vaalitutkija Rune Karlsen sanoi ennen vaaleja.Edistyspuolue rikkoi oppositiorintamanOpposition hajanaisuuden takana on ollut lähinnä suurin oppositiopuolue edistyspuolue, jonka oikeistopopulistinen linja on tehnyt oikeiston yhteistyöstä hankalaa, ja joidenkin puolueiden osalta täysin mahdotonta.Neljästä oppositiopuolueesta pienimmät, liberaalipuolue ja kristillinen kansanpuolue, ilmoittivat hyvissä ajoin ennen vaaleja, että edistyspuolue on heidän näkökulmastaan poliittisen kentän kaukaisin puolue. Ne eivät halua istua samassa hallituksessa edistyspuolueen kanssa, eivätkä myöskään tukea hallitusta, jossa edistyspuolue istuisi.Asiakysymyksissä puolueiden erot ovat varsin radikaalit. Ympäristö- ja maahanmuuttoasioissa liberaalit ja edistyspuolue edustavat kahta ääripäätä. Kristillinen kansanpuolue ja edistyspuolue ovat puolestaan täysin eri linjoilla esimerkiksi kristillisille tärkeästä kehitysavusta.Edistyspuolueen puheenjohtaja Siv Jensen on puolestaan ilmoittanut, että puolue ei tule tukemaan mitään hallitusta, jossa se itse ei ole osallisena.


Luksusta elämään Mutjutin™ Vuolukivi vaihtoehdolla. - Mutjutin .fi\nEtusivu / Yleinen / Mutjutin™ Vuolukivi\nVuolukivestä valmistettu Mutjutin™ Vuolukivi tuo luksusta arkeen.\nUniikki, vuolukivestä käsityönä tehty Mutjutin™ tuo luonnollisen kiven tuntuman ihollesi. Tämä Mutjutin™ Vuolukivi sopii erityisesti saunaan!\nMutjutin™ Vuolukivi on kätevä ja suosittu kalvohierontaväline – sillä on Suomessa jo yli 100 000 käyttäjää! Käyttäjät antavat sille arvosanan 8,9/10. Sen käyttö edistää lihasten liikkuvuutta, vähentää kipua ja parantaa verenkiertoa lihaksiin.\nKäyttäminen on äärimmäisen helppoa (käyttöohjekirja mukana)\nTilaaminen on helppoa: 1. Valitse väri ja 2. Valitse määrä. 3. Täytä toimitustiedot ja maksa\nOsasto: Yleinen Avainsana tuotteelle Mutjutin Vuolukivi\noit käyttää monipuolista kalvohierontavälinettä lähes kaikkien lihasten hoitoon. Mutjuttimen mukana toimitetaan selkokielinen käyttöohjevihko, joka sisältää ohjeet yleisimpien lihasten ja alueiden hoitoon. Mutjuttimen™ muodot on suunniteltu eri käyttötarkoituksille ja hoidettavalle lihakselle optimaaliseksi.\nMutjutin™ on kehitetty ja valmistettu Suomessa. Materiaalina toimii vuolukivi. Voit valita mieluisan värin useasta eri vaihtoehdosta. Kalvohierontaväline kulkee mukanasi esimerkiksi taskussa tai käsilaukussasi. Sen mitat ovat 8cm x 7cm x 0,4cm. Mutjuttimen™ voi pestä käsin, eikä sitä ole syytä laittaa pesukoneeseen.\nKulkee mukanasi taskussa tai käsilaukussa esim. työpaikalle, harrastuksiin, autoon, lentokoneeseen…\nKäyttöikä sukupolvelta toiselle (hinta 58,90 €)\nYli 90 000 myytyä Mutjutinta. Lue asiakkaidemme kommentit sivultamme!\nSyötä kappalemäärä ja paina ”Lisää ostoskoriin”.\nKun olet lisännyt tuotteen ostoskoriin, voit muokata tilausta painamalla ponnahdusikkunan painiketta “Näytä ostoskori”. Sieltä pääset syöttämään loput tilaustiedot.\nHuomaathan, että voit lisätä ostoskoriisi myös muita tuotteita. Voit lisätä ensin yhden vuolukivisen Mutjuttimen painamalla “Lisää ostoskoriin” – painiketta ja tämän jälkeen siirtyä toisen haluamasi tuotteen tuotesivulle.\nTutustu kaikkiin Mutjuttimen versioihin alta tai kaikkiin tuotteisiimme täältä!\nHuom. Koska Mutjutin™ on tehty kivestä, voi se pudotessaan rikkoutua. Wellness Tools Group Oy ei vastaa rikkoutuneesta Mutjuttimesta tai alustan vaurioista, mihin Mutjutin™ on tiputettu.\n14.8 × 21.1 × 0.8 cm


Lentokoneen lähtöä myöhästytettiin, jotta auringonpimennys nähtäisiin – kannatti | Uusi Suomi\nLentokoneen lähtöä myöhästytettiin, jotta auringonpimennys nähtäisiin – kannatti\nYhdysvaltalainen Joe Rao on mies, joka on valmis tekemään mitä tahansa kosmisen harrastuksensa vuoksi. Astronomi Rao on nimittäin pimennysbongari ja omistautuneena harrastukselleen hän oli päättänyt nähdä myös tällä viikolla taivaalla tapahtuneen auringonpimennyksen.\nHaasteena hyvään bongaukseen oli sijainti, koska pimennys näkyisi parhaiten Tyynenmeren yllä. Ratkaisu löytyi eräästä Alaskasta Hawajille kulkeneesta reittilennosta. Se lentäisi melkein oikeaan aikaan oikeaa reittiä auringonpimennyksen kannalta. Melkein.\nRao päätti napata kohtalon omiin käsiinsä ja otti yhteyden koneen omistaneeseen yhtiöön. Hän pyysi heitä mukautumaan pimennykseen ja tarjosi heille jopa uudelleen suunniteltuja reittejä, todistaakseen olevansa vakavissaan.\nLentoyhtiö suostui Raon pyyntöön ja muokkasi koneen reittiä sekä lähtöaikaa siten, että pimennys näkyisi. Kaksikymmentäviisi minuuttia tavallista myöhemmin lentäneen koneen matkustajat, joista monet olivat juurikin pimennysbongareita, saivat osakseen kunnollisen näytöksen tuota Kuuta Auringon edessä.\nOheiselta astronomi Mike Kentrianakisin videolta voit nähdä itse pimennyksen koneesta ja kuulla sen aidon innon, kun suunnitelmat onnistuvat.\nTiede, avaruus, Aurinko, Kuu, Videot, Nettivideot


Nails to photos: Kun leimaus ei mene niinkuin strömssössä\nEnail 16. tammikuuta 2016 klo 11.43\nMuistuttaa tosiaan water spottedia :) Harmi, että sulla ei leimasin pelitä :/ Hankin kirkkaan leimasimen ihan hetki sitten Cesarsilta, kun sinne oli tullut pehmeä versio aiheesta (en osaa leimata kovalla). Olen nyt kerran koittanut ja toimi tosi hyvin :)\nMilba 18. tammikuuta 2016 klo 13.36\nJep! Mä en luovuta kyl tän suhteen, aion saada tän toimimaan keinolla millä hyvänsä. :-D Pitää vaan jaksaa käydä leimauslakat ja laatat läpi niin eiköhän sieltä joku sopiva yhdistelmä tälle löydy! Viime testauksessa kuviot olivat jo parempaan suuntaan menossa. :)


Nyt puhuu Luis Suárez: En pure vastustajaa enää koskaan\nJUURI NYTKoulun pihalla surmatun Anna-Lenan, 16, epäilty tappaja on otettu kiinni Saksassa\nJUURI NYTPelastuslaitos varoittaa nuorten hengenvaarallisesta leikistä: ”Joku niistä selfieistä voi olla se viimeinen\ntiistai 19.08.2014 klo 17:06\nLuis Suárez on astunut viimein julkisuuden eteen MM-kisojen puremisskandaalin jälkeen.\nLuis Suárez on omien sanojensa mukaan läksynsä oppinut. AP\nBarcelonan kesän huippuvärväys lupaa jalkapallofaneille brittilehti Guardianin haastattelussa, ettei hän pure kentällä enää vastustajaa koskaan. Giorgio Chiellini oli MM-kisoissa jo uruguaylaisen kolmas hampaiden uhri hänen ammattilaisurallaan.\n- Voin sanoa kaikille faneille, "Olkaa huoleti. En tee sitä uudestaan", hän sanoi Guardianin mukaan.\nSuárez on ollut MM-kisojen jälkeen psykiatrien hoidossa. Itse hoidoista hän on kuitenkin harvasanainen eikä halua enää muistella vanhoja.\n- Se on yksityisasia, mutta olen nähnyt oikeita ammattilaisia. Pelikielto on, mitä on. Olen hyväksynyt sen. Mieluummin en katso taaksepäin. Haluan unohtaa sen pelin (ttelun Italiaa vastaan MM-kisoissa). Se oli minulle erittäin vaikea paikka.\nSuárez on puremisen vuoksi pelikiellossa vielä lokakuun puoliväliin saakka. Hänen alkuperäinen rangaistuksensa kuitenkin lieveni Urheilun kansainvälisen vetoomustuomioistuimen päätöksellä, ja Suárez sai luvan sekä harjoitella Barcelonan kanssa että pelata harjoitusotteluissa.\nHän teki debyyttinsä Blaugrana-nutussa maanantai-iltana Club Leonia vastaan.\nSuárez avautuu puremisskandaalista: "Olin masentunut"


Anni's little corner: Ensi viikonloppuna\nLähettänyt Anni Jensen-Munk klo 22:56\nVaikka vanhempani asuvat samassa kaupungissa jossa synnyin ja vietin lapsuuden/nuoruuden, ja edelleen samassa talossa jossa asuin neljätoistavuotiaasta aikuisuuteen, tuntuu että lapsuuteni kotia ei ole olemassa. Tietenkään ei ole, maailma muuttuu, vanhempani sen mukana. En kuitenkaan voi millään tasolla ymmärtää täysin minkälaista on olla maahanmuuttaja. Voin vain yrittää. Toisaalta, onhan se suurensuuri rikkaus että on saanut kutsua montaa paikka kodikseen.\nOlipas taas kommentti. Pää taitaa olla täynnä räkää. Nyt hiljenen ja lähden nukkumaan. Tällä kertaa oikeasti!\nhmm..mietin tekstisi luettuani, että olet se maailmankansalainen! Olen itsekin törmännyt tuohon huonoon asiakaspalveluun maailmalla. Kerran eräs myyjä jopa seuraavan kerran meidät nähdessään pyysi anteeksi. Ehkä pelkäsi työpaikkansa puolesta kun sen verran kovin sanankääntein uhkasin viedä asian eteenpäin. Tiedä tuota.\nHei mutta minäpäs olenkin asunut Tallinnassa nuorena tyttönä ;) vuosiavuosia sitten. Tosin vain pari kuukautta. Lastehaiglassa suoritin pakollista harjoittelua (vastsündinute) ;) kieli on unohtunut - kirjoitettua tekstiä luen mielestäni joten kuten (lue:osittain arvaamalla), kirjoittaminen ei kyllä onnistu enää. Puhe...hmm..ehkä nuo yleisimmät termit/sanonnat. Niin, että kaunista ja ihanaa joulun odotusta sinullekin ;P\nAiniin ja unohtui sanoa :) Hyvää ja ihanaa ja mukavaa ja upeeta ja mahtavaa ja antoisaa matkaa teille!\nVarmasti jokainen maahanmuuttaja(kauhea sana muuten) kaipaa synnyinseutujaan. Vaikka muistot haalistuvat, ei aika silti kultaa muistoja ja hyvä niin. Muistoissa aina kaikki paikat saavat tuntua ihanilta vaikka nykytotuus olisi ihan toinen.\nOnneksi maailma on kuitenkin nykyään niin pieni. Helposti ja melko edullisesti pääsee paikasta toiseen, jos ikävä yllättää!\nKivaa reissua! Tykkään Tallinnasta joulunaikaan. Olin siellä just tasan viime vuonna marras-joulukuun vaihteessa. Kopterlinella mentiin, taisi olla niitä viimeisiä lentoja. (Pelotti juu!!) Ne on tunnelmalliset ne joulumarkkinat, mutta luulen, että paljon olis nähtävää turistipaikkojen ulkopuolellakin. Viimeks olin Tallinnassa huhtikuussa (Myönnetään, hain lastillisen alkomahoolia omia 3-kymppisiä varten :D) ja oli siellä sillonkin kaunista. Enemmän kevät kun täällä.\nOlipa taas mielenkiintoista lukea sun ajatuksia. Muistot ovat varmasti lämpimiä ja ajankultaamia ja kun sitten etäännyttyään palaa vanhoille seuduille, näkee epäkohtia ihan eri tavalla. Toki myös kaikkea nostalgisen ihanaa, jonka on jo unohtanut.\nAika seikkailija ja maailmankansalainen kyllä oot! :)\nMukava oli lukea sun kirjotusta. Kulttuureissa ja tavoissa on isoja eroja. Ikävää on se vertailu, että ketkä on sitte parempia. Kuitenki ihmiset vois kasvaa käyttäytyyn ihan samoin, jos eläisivät siinä toisessa kulttuurissa. Sä näät selkeemmin varmasti kummankin hyviä ja huonoja puolia. Sulla on kokemusmaailma ja tunneside kumpaankin.\nIkävää on myös se ikävä, mitä varmasti tunnet, kun olet jättänyt jotakin taakse. Se on harmi, ettet voi raahata tärkeinä kokemia asioita mukana sinne minne menet.\nIdentiteettiin maahan muutto ja maasta muutto varmasti vaikuttaa paljon. Sitä on vaikea kuvitella, kun sitä ei ole kokenut.\nJospa joskus löydät hyvän tasapainon eestiläisyyden ja suomalaisuuden väliltä. Ja elämäntavan, johon eestiläisyys osana kuuluu.\nVietä ikimuistoinen matka turistina! Hyvää joulunaikaa!\nJoku poistanut kommentin? mmm... ?!?!Miksiköhän? Nyt en muista lainkaan, mistä kommentista oli kyse.. Höhhh.\nKiitos kommentistasi, uskollinen.. ;) Lastehaigla? Oooh, mikä paikka.., siis GGRR, mikä paikka. Jos kyse on Mustamäe lastehaigla'sta, niin tämä täti vietti sielä moooonta piitkää hetkeä lapsena. Huohh. Raskasta aikaa.\nMaailmankansalainen kiittää sua!\nKiitos sinullekin ihanasta kommentistasi. Ihan totta puhut. Jokainen kuitenkin kokee oman kotinsa eri tavalla. Mulla se, minne pistän takin naulaan tms.. No ei, mulle nykyään se, missä perhe on! Mutta "hieman" juureton olen, vaikka tiedän juuristani aika paljon.\nKiitos kommentistasi. Ihan totta, kaikki kaipaa jollain tavalla sinne juurilleen.. Eesti on TOSI kaukana.. :P Jos asuisin edelleen Helsingissä, kävisin PALJON useammin.\nMaahanmuuttaja sanassa ON (totta!) vähän pahan makuinen maku.\nTHANKS!! Hih, joo just katsoin vanhan kaupungin jouluohjelmaa ja soittelin frendille. Sen mies on mukana sytyttämässä raatihuoneen torilla ensimmäistä adventtikynttilää, eli sielä tapaamme ihanan ystäväni kanssa myös! Olispa lunta!!! (saisi kivoja kuvia)..\nKiitos kommentistasi. Tämä maahanmuuttajataustaisuus on joskus ollut melkoisenkin arka aihe.. Nyt se on vain yksi fakta muiden joukossa.\nKiitos rakas ihanasta kommentistasi. Ei ollut tarkoitus verrata suomalaisia ja eestiläisiä niinkään.. Aaahh, huonosti olin kai ilmaissut itseni. Hiton maahanmuuttaja! :P\nJoo, tasapainoa haetaan, sekametelisopassa vaan mukana vielä ne muutkin maat. :D\nTuristi kiittää ja kutsuu sua kylään!!!\nKiitos kehusta! Tule toki toiste ja kommentoi.. :)


Re: Midrace Aerox!\nKirjoittanut ramba__ » 15.8.2013 21:19\nSe mopotuningin jonnekeskustelu ei kyllä mitään auta..\nKirjoittanut Vauhtiviivatarra » 15.8.2013 23:10\nKoitetaanpas nyt kuitenkin pysyä asialinjalla ilman väittelyä jonneudesta tai sen puutteesta.\nKirjoittanut temeee. » 16.8.2013 13:32\nMopotuningin isot pojat tulee laittaan sen jätkän ruotuun\nKirjoittanut miksuhh » 16.8.2013 13:54\nJuunish kirjoitti: Jaaha. Osat jotka löyty niinku pitiki paketista: 5L Motoforce bensatankki, Stage6 Throttle kitti, Motoforce bensapumppu, SSP jarrunestesäiliökannet.\nMitä puuttu: Motoforcen bensahana, Stage6 Wigi\nMitä tuli, mutta vääriä osia: Piti tulla Stage6 perävälikoppa, tuli Minarellin vakiokoppa. Piti tulla Stage6 V-force3 by Moto Tassinari, tuli Stage6 RT Viton.\nNyt sitte koitetaan päästä yhteisymmärrykseen, vähän kyllä kaveri kaipaisi herättelyä... eli joku 200e maksoin turhaan siis, toivottavasti tää saadaan nyt hoidettua, ei nimittäin edelleenkään kiinnosta tehdä sitä rikosilmotusta, mutta sen kyllä teen jos tähän ei selkoa saada. Ja mopotuningissa varmasti tulee kovasti keskustelua aiheesta..\nTee ihmeessä rikosilmoitus varsinkin jos et ole viellä täysi ikäinen, pystyy nykyjään tekemään esim. internetin välityksellä joten ei todellakaan iso vaiva ole.\nEtenee kuitenkin ensin sovittelun kautta (kaiken järjenmukaan), niin viimeistään siinä vaiheessa tällä myyjällä luulisi palavan kaikki valot ja rupee asialliseksi.\nJos saa sen verran udella mahtoiko minkä niminen kaveri olla kyseessä?\nKoneremontteja (derbi, gilera, aprilia) , kysy\nKirjoittanut Juunish » 2.9.2013 22:00\nNoniin, eipä näköjään saatu nyt asiaa hoidettu. Ei voi muuta sanoa että kyllä löytyy aika vitun epärehellistä ja nilkkiä porukkaa täältä suomestakin, on kyllä kaveri sen näkönenkin, että voi kyllä suoraan rinnastaa johonki rikolliseen. Nimi on siis\nJose Moisio, asuinpaikkana Lahti tai sen lähialue. Rikosilmoitus on tehty. Älkää ostako yhtään mitään käyttäjältä Signature00. Kaipa tää joskus valmistuu, mutta kyllä tämmöset syö aivan vitusti motivaatiota tehdä yhtään mitään, kun taas vittu puhelinmyynnissä ansaitut 180e on kadonnu ilman mitään vastinetta, tai no joo minarellin vakioperävälikoppa ja Stage6 läppärunko. Kaipa mä nyt sitte noi pidän, vaikka oisin kovasti ne v-forcet halunnu. Ehkä sitte joskus.\nKirjoittanut ramba__ » 3.9.2013 10:56\nRahat varmaan jo huumeisiin mennyt...\nKirjoittanut Pööki » 3.9.2013 15:59\nEipä se Jose mikään narkkari sentään ole. Kusipää ihan muuten vaan ja kuvittelee itestään pikkasen liikoja\nJoku muistaneekin nämä Roxiboy1: n tempaukset tällä foorumilla, sama kaveri\nViimeksi muokannut Pööki päivämäärä 3.9.2013 18:27, muokattu yhteensä 1 kerran\nKirjoittanut Lartsipekka » 3.9.2013 17:50\nPienellä googlettamisella löysin Josesta lisää huonoa palautetta: http://forum.dmg.fi/viewtopic.php?f=5&t=6462&start=15\nKirjoittanut Palezu » 3.9.2013 20:18\nMelekosta juttua. Mutta mitä hyötyä on jostain stage6 perävälikopasta tai jostain hipo hipo läppärungosta? Käytä niitä rahoja johonki mitä oikeesti voi tarvia, eiköhän se nelari kemmut jätä nyt sillä vakio perävälikopalla ja vakioläppärunkokin riittää varmasti yli 10hp tehoille kun vaihtaa hiilikuituläpät ja modaa vähän..joten eiköhän se rt viton hifipifi läppä toimi jo aivan hyvin.\nMitä muuta meinaat vielä ostella ennenku kasaamaan pääset?\nKirjoittanut sierra_jattaa » 3.9.2013 20:32\nTosta tyypistähän on netti täynnä huonoa palautetta.\nKirjoittanut Ledinauha » 3.9.2013 21:19\nOnks toi Motoforcen 5l tankki sellanen muovikanisteri?\nPS: Tällästa löyty\nKirjoittanut Juunish » 3.9.2013 22:32\nJoo on muovitankki. Palezu toki mä tuon nyt laitan, jos en rahojani saa takaisin, mutta siis oon ihan tarkotuksella yrittäny haalia ns. parempaa osaa ihan vaan sen takia että tuo ois viimesen päälle hyvä moottoriltaan. Käyntikuntoiseen moottoriin tarvisin vielä etuvarin, kisasähköt ja kampiakselin. Aattelin tilailla pedpartsilta Artekin kisasähköt 150 punnalla (tarjouksessa) ja laittaa CPIn etuvarin ja kampiakselin sitte samalla, niin nuo menee kiinni.\nLaittelen veljen kanssa tuon DTn nyt valmiiksi, se on valehtelematta jo hyvännäköinen, mutten laita kuvia ennenkuin täysin kasattu!\nKirjoittanut Lobel » 5.9.2013 23:43\nJosella osia myynnissä http://www.nettivaraosa.com/mopojen-var ... et/1636993\nKirjoittanut Pööki » 6.9.2013 8:50\nEiköhän se ennen pitkää kuseta väärää kaveria... Kyllä se siperia opettaa\nJose nyt sattuu olemaan sellanen että netissä ja näin etänä on helppo vittuilla, mutta vitun nyhverö kaveri se loppujen lopuksi on\nKirjoittanut Vauhtiviivatarra » 7.9.2013 16:52\nMikäli näette tunnetuiksi huijareiksi tiedettyjen henkilöiden ilmoituksia, kannattaa niistä aina ilmoittaa kyseisen palvelun ylläpidolle. Yksikään ilmoituspalsta ei halua huijareita sivustolleen joten ilmoituksiin laittomasta toiminnasta suhtaudutaan yleensä varsin vakavasti. Mototallin epäillyistä huijareista otetaan mieluusti tietoja vastaan palautepuolella.\nJatketaan täällä kuitenkin ensisijaisesti otsikon mukaisesta projektista.\nTänään on 10.7.2020 13:02


Englantilaisen Dave Oshanan kehittämä Oshana Energy-Work Method (= OEWM = Oshana Energy-Work -menetelmä) on tehokas terveydenhoitomenetelmä, joka on suunniteltu virittämään, puhdistamaan ja vahvistamaan kehon lihaksia ja sisäelimiä.\nMenetelmä perustuu yli 20 vuoden kokemukseen länsimaisista ja itämaisista parannustaidoista. Se tarjoaa tehokkaita ratkaisuja todellisiin elämän ongelmiin, joita tavalliset ihmiset ja terveysalan ammattilaiset kohtaavat.\nYksinkertaiset fyysiset liikkeet poistavat stressiä, ei ainoastaan kehosta vaan myös mielestä ja tunnetasolta. Harjoittajat raportoivat välittömistä terveydellisistä hyödyistä ensimmäisestä harjoituksesta lähtien, jota seuraa jatkuva ja odottamaton, miellyttävä elämäntavan paraneminen kun heidän harjoituksensa syvenee.\nOEWM hyödyntää fyysisten liikkeiden sarjaa, asentoja, itse suoritettua hierontaa, rentoutumista ja hengitysmenetelmiä, jotka tehokkaasti tukevat, vahvistavat ja korjaavat kehon toimintoja. Jokainen tekniikka kohottaa oppilaan energian ja tietoisuuden tasoja. Edistyneet harjoittajat oppivat tunnistamaan, välttämään ja parantamaan sairauksia.\nOshana sanoo että avain hyvään terveyteen on virtaus. Ihmisen keho on muodostettu useista erilaisista kiertojärjestelmistä, jotka kuljettavat selviytymisen kannalta välttämättömiä aineksia. Jos näiden aineksien kuljetus tukitaan, seurauksena on sairaus tai kuolema. Tällaisten tukosten hajottaminen on elämää vahvistavaa toimintaa, joka lisää elinvoimaa.\nOEWM keskittyy poistamaan stressiä, jännitystä ja myrkkyjä lämmittämällä kehoa. Tämä on miellyttävä kokemus aivan kuin "sisäinen sauna". Nämä tekniikat ovat yksinkertaisia, turvallisia ja tarpeeksi helppoja kenen tahansa harjoitettavaksi.\nSuomessa Minä Olen 2004- messuilla pidetty esiintyminen sai innostuneen vastaanoton yli 260:lta kuulijalta. Tämän seurauksena pidettiin 20:n viikon kurssi.\nEnergy-Work- metodia opetetaan nykyään lähinnä yhden ja kolmen päivän intensiivien yhteydessä & varhaisissa aamuharjoituksissa. Voit katsoa tulevien tapahtumien tiedot tapaamisia-sivulta.\nViikottaiset tapahtumat 2006\nViikottainen Energy-Work -harjoitus\nSäännölliset Oshana Energy-Work Method -opetustunnit, suunniteltu lisäämään elinvoimaasi. Tunne olosi paremmaksi, vahvemmaksi ja puhtaammaksi.\nNämä harjoitukset opettaa toisinaan suomeksi kokenut Oshana Energy-Work Method -harjoittaja.\nDave Oshana opettaa yhden näistä tunneista joka kuukausi helmikuun 2006 loppuun saakka ja sen jälkeen useimmat viikottaiset harjoitukset maaliskuusta 2006 eteenpäin.\nViikottainen Energy-Work -harjoitus »\nMorning Oshana Energy-Work Classes\nVital Points and Details\nAlign, Sink, Dissolve Oshana Energy-Work\nRelease, Relax, Open and Let Go\nEnergiatyöskentelystä, tukosten avaamisesta ja Lähetyksen (Transmission) mahdollistamisesta


mummo » Blogin arkisto » Vastaus löytyy sivulta 42\nVastaus löytyy sivulta 42\n4.03.2010 - 13:45 / mummo.\n20 vastausta - “Vastaus löytyy sivulta 42”\n4.03.2010 - 14:28\nVoi mummoa! :<\n4.03.2010 - 15:41\nVoi mummoa :(. Surullista lukea jonkun läheisensä kuolinilmoitusta. Sitä mukaa, kun ihminen vanhenee, joutuu myös näkemään tutun/läheisen kuolinilmoituksia enemmän.\n4.03.2010 - 20:08\n:/ Elämän rajallisuus koskee mummoakin.\nKiitokset sairaan hyvästä sarjakuvasta! Mummo on niin mahtava hahmo, ansaitsee tulla julkaistavaksi isoissakin lehdissä\n5.03.2010 - 22:10\nhahaa :DDD ei tä nyt mun mielest niin surullinen ollu.\n6.03.2010 - 16:32\nMun mielestä mummu ei kauheen surulliselta kyl vaikuttanut 😀 Ainaki mun tietämät mummut suuresta uteliaisuudestaan lukee kuolinilmoituksia “jaa, nyt se Kottosen Elviiraki on kuallu, sen miäs oli kyllä semmone viinasiappo, paremp vaa ku män” 😛 Kuin parempaaki viihdettä 😛\n7.03.2010 - 12:05\nVähä hyvä tää mummo olispa tää aina aamulehessä :”’D\n8.03.2010 - 10:54\nIhan älyttömän hienoja nää sarjikset! Millä tämmösii pystyy piirtää? 😮 Onko nää sarjikset jossai lehessä? 😮\n8.03.2010 - 11:36\nSeura-lehdessä ilmestyypi 🙂 ehkä joskus jossain muuallakin. Mutta tuoreimmat löytyy täältä blogista!\n8.03.2010 - 15:52\nVastaus elämän perimmäiseen kysymykseen on 42.. 😀\n8.03.2010 - 15:54\nAikoinaan kun äiti vielä työskenteli parturi-kampaajana, hän kuunteli aina radioitavista jumalanpalveluksista kuinka moni asiakas oli siirtynyt paremmille tukanleikkuupuodeille.\n9.03.2010 - 14:15\nMummon puuhat on kyllä tuttuja ihan omilta tutuilta vanhuksilta. Kuolinilmoitukset syynätään tarkkaan läpi, josko joku tuttu olisi taas mennyt rajan taa…\n10.03.2010 - 9:56\neixe vastaus oo niinq 42?!?\nHaetuimmat « Kasva jo aikuiseksi Kirjoittaa:\n[…] 3. Mummon tappo kengät. Nyt teinit oikeesti. Ei mummoille saa tehdä mitään pahaa, mummot on ihania. Oikeasti. Kattokaa nyt tätäkin. […]\nMun mummi ainakin kattoo näitä ilmotuksia just sillä juorusilmällä. Jos löytyy tuttu niin sitä sitten muistellaan että mitäs pahojaan se on tehnyt. Jatka hyvää työtä, tämä on yksi lempparisarjakuvista 🙂\nVoi mummoa. ;<\nhahaha ;D se oli vaa vitsi, miusta se oli hauskaa ku sillä on vanhoja ystävii jotka on kuollu ;DDDDD\n3.04.2010 - 20:40\nJuu, ikäkausien mukana edetään ilmoitussivulla että missäs ne tutut ovat, vähän aikaa sitten ne ilmoittivat kihloista, nyt ne ilmoittaa lasten syntymisistä, kohta ne on viisikymmenvuotisjuhliensa aikaan matkoilla ja sitten ne päätyvät kuolinilmoituksiin.\nOlen kyllä sivusta seurannut myös noita “hahah, elinpäs pitempään kuin sejase” kommentteja…\n17.05.2010 - 6:17\n🙂 😀 >:( 🙁 😉 :'(\nelämän tarkoitus on siis kuolla\n27.08.2010 - 6:40\ntää on niin todellista. 🙂 kerran olin mummolla kylässä ja tuli lehti. molemmat juostiin hakemaan ja avattiin se yhteistuumin sivulta, jossa oli kuolinilmotukset ja kihla- ja hääilmotuksia. Molemmat etsimme tuttaviamme. naurettiin katketaksemme kun tajuttiin, miten kävi! 🙂\nmummo-sarjikset on kyllä muutennii loistavia! jokainen varmasti löytää oman mummonsa jostakin niistä! 🙂


Sandyhill´s home: Olohuoneeseen ilmeen kohotusta!\nSamat verhot oli roikkunut ihan tarpeeksi pitkään olohuoneen\nverhotangoilla, ennestään kaapista löytyi nuo pitkät solmimisnauha verhot.\nTilasin pitkien verhojen keskelle kapean rullalaskosverhon.\nMeidän talon ikkunat on ongelmallisen kokoiset,\nettä tänne olisi pystynyt ostamaan laskosverhoja.\nHarvoissa verhoissa löytyy 160cm saati 180cm leveyttä.\n180cm pitäisi olla, jos laskosverhon laittaa niin että menee\nikkunan listoituksen peittäen.\nNyt kekkasin laittaa sivuverhojen keskelle samaan tankoon\nkapeamman... en tiedä, onko muut tämän jo aiemmin keksinyt,\n( on varmaan) mutta minä en ole tätä ennen hokassut.\nJa kivahan siitä tuli,\nsattui vielä verhokangas olemaan ihan prikulleen samanlaista\nsivuverhoissa kuin laskosverhossakin.\nOlohuone tuntuu nyt jotenkin intiimimmältä.\nSillä jos sälekaihtimet ei ole kiinni ja\nvalot sattuu olemaan päällä,\nniin aiemmin olohuoneeseen näki lähitieltä ihan selvästi,\nnyt sivuverhot kaventaa näkymiä.\nKeittiössä puuhastelu jatkuu....\nledvaloja on asenneltu ja viimeistään lauantaina\nviimeisetkin sähkötyöt saadaan kuntoon.\nLisä pistorasiat on varsin mukava asia.\nMutta, keittiön loppurempasta ensikerralla... sitten kun on valmista...\ntai ainakin melkein.. aina jotain uutta ilmaantuu.\nOn ollut aivan ihanaa,\nkun lumet on sulanut hurjaa vauhtia.\nHaravan varressakin on jo oltu,\nkoirien aitaus oli siivoilun tarpeessa ja onpa tuota tullut terassilla\nistuskeltua kerta jos toinenkin suunnitellen tulevan kesän\nistutuksia ja muuta kivaa!!\nJoten kesästä haaveillen seuraavaan kertaan!\nTunnisteet: olkkari, verhot\nTillikan Tupa 19. huhtikuuta 2013 klo 13.01\nKauniilta näyttää! Eikä huomio kyllä kiinnity lainkaan siihen, että laskosverho olisi kapeampi. Voi onnekas, kun olet jo pihalle päässyt! Meillä vielä odotellaan lumien sulamista ja pihamaan kuivumista.\nAnonyymi 26. huhtikuuta 2013 klo 0.26\nMinäkin olen etsinyt juuri tuollaisia laskosverhoja.. utelen nyt mistä löysit tuollaiset? Meilläkin saman ongelma että ikkunoihin ei tahdo löytyä sopivan levyisiä.\nPiia Ingervo 27. huhtikuuta 2013 klo 4.25\nNuo laskosverhot olen löytänyt Ellokselta, näkyy olevan\nsamantyyppisiä sisustuskaupoissakin, mutta Ellokselta bongasin nuo verhot tarjouksesta.. joten siitäkin syystä onnellinen niiden löytymisestä ja sattuivatpa olemaan prikulleen samaa kangasta ja sama sävy.. :)


Tervetuloa Kivan tiimiin Arsi Pasanen - Kiva\nTervetuloa Kivan tiimiin Arsi Pasanen\nKivalla tammikuussa myyntikonsulttina aloittanut Arsi tuo vahvistusta yrityksemme asiakashankintaan. Arsilla on erinomainen kokemus asiakkaan liiketoiminnan ymmärtämyksestä ja kehittämisestä. Tämän ansiosta pystymme paremmin tarjoamaan asiakkaille palveluita, jotka aidosti tukevat asiakkaan liiketoimintaa digimarkkinoinnin avulla.\nArsilla on aiempaa työkokemusta liiketoiminnan konsultaatiosta monilla eri toimialoilla. Kokemus auttaa Kivan potentiaalisia asiakkaita saamaan sellaisia Kivan palveluita, jotka aidosti kehittävät liiketoimintaa ja tuovat kasvua. Arsi tuo mukanaan tuntemusta monista eri toimialoista niin kuluttaja- kuin B2B-puolelta. Arsi kertoo vahvuudekseen kyvyn kuunnella asiakasta ja esittää oikeita kysymyksiä, mikä helpottaa yhteistyötä jatkossa.\nArsi on työskennellyt myös ulkomailla ja kansainvälisten asiakkaiden kanssa. Osallistuminen kansainvälisiin projekteihin asiakkaiden liiketoiminnan kasvattamiseksi on hänelle tuttua. Tämä tukee myös Kivan asiakkaiden kansainvälistymissuunnitelmia varsinkin digimarkkinointia hyödyntäen.\nEnnen kuin hain Kivalle, tutustuin yrityksen arvoihin. Minulle on tärkeää, että tekemisessä on ihmisläheinen näkökulma. Toinen seikka, joka houkutti tulemaan Kivalle on sen suhtautuminen asiakkaisiin. Asiakas on tekemisen keskiössä ja teemme työtä, joka luo asiakkaan liiketoimintaan lisäarvoa. Tähän mennessä kaikki ovat vaikuttaneet mukavilta ja Kivalla on hyvä tekemisen meininki.\nDigimarkkinointitoimistossa työskentely on minulle avaus uudelle toimialalle. Haluan työskennellä yrityksessä, joka kehittyy ja missä pääsen oppimaan uutta. On ollut hieno huomata, miten Kivalla tehdään töitä ammattitaidolla ja yhteistyössä asioita ilman raja-aitoja. Kaikille tuntuu olevan tärkeää kokeilla uutta ja miettiä miten asiakkaan liiketoimintaa voidaan kasvattaa digimarkkinoinnin, analytiikan ja teknologian avulla.\nDigimarkkinointi ja ohjelmistokehitys ovat osa monen asiakkaan liiketoiminnan strategiaa. Odotan, että pääsen suunnittelemaan yhdessä asiakkaan ja muun Kivan tiimin kanssa keinoja, joiden avulla voidaan, paitsi lisätä myyntiä, löytää uusia liiketoimintamahdollisuuksia asiakkaille.\nOdotan, että pääsen olemaan mukana projekteissa, missä pystyn tarjoamaan omaa osaamistani tiimille ja asiakkaille. On palkitsevaa, kun saamme aikaan hyviä tuloksia ja asiakas on tyytyväinen.\nTyö on usein paljon tietokoneen ääressä istumista ja siksi vapaa-ajalla on hyvä irrottautua ja lähteä ulos luontoon rauhoittumaan. Minulla löytyy myös nyrkkeilytaustaa ja nyrkkeilysäkki toimii hyvänä välineenä stressinpurkuun. Olen myös jäänyt koukkuun äänikirjoihin. Varsinkin elämänkerrat ovat kiinnostavia.\nArsi ja Kivan tiimi auttavat sinua mielellään.


Keskustelu - ++Pikkukakkosen Posti vko 40++ | Sana vapaa | Meidän Perhe\n++Pikkukakkosen Posti vko 40++\nklo 11:27 | 3.10.2005\nklo 10:12 | 5.10.2005\nPitää jotain kirjoitella,ettei pääse pino tippumaan. Meillä siis tärppipäivät on tässä nyt olleet ja kovasti touhuiltukin.Mies tuossa totesi,että olis ihan päästä lemmenlomalla!!Vaikka johkin toiseen kaupunkiin kahestaan hotelliin yhdeksi yöksi. Se kyllä toteutetaan,jos tämä kierto ei tuo tulosta.Mummo pääsee vasta ensi kuussa hoitamaan esikoista kun jää talveksi työttömäksi.\nOnhan se niin,että jos joka toinen, kolmas päivä rakastelee,niin vaikea sitä on joka kerran olla niin hekumoissaan..Etenkin kun klo on paljon ja nukkumaan pitäs käydä. =) Kyllä sitä virtaa kuitenkin sen verran on löytynyt eikä nyt ihan pakko pullaa ole ;)\nJaahas,pitäneen mennä pesemään ikkunoita ennen kuin neiti herää..\nklo 17:09 | 4.10.2005\nMeillä ei siis ole yritystä vieläkään. Pian ois (ellei parhaillaan) otollisemmat ajat, mutta ilman siis yritystä.\nEsikoinen on 2v4kk ja kilot ovat sahanneet enemmän kuin ikinä ennen. Noin vuosi sitten olin kyllä laihempi kuin vuosiin. Oli paljon stressiä, remonttia,lopputyötä, uusi työ, muutto jne.\nNyt sitten istumatyö ( ja lähikauppa + suklaanhimo) ovat taas tehneet tehtävänsä ja vuodessa tullut takaisin noin 6-8 kiloa. Olen nyt samoissa tai vähän enemmän kuin ennen esikoisen raskautta. Mielestäni pari kiloa voisi lähteä, kun vuosis sitten halusin pari kiloa lisää.\nSen verran alas oli pino tipahtanut.. :)\nItsekin tulin vain kurkkasemaan. Uutta kuulumista ei omaan napaan olekaan, samoissa tunnelmissa mennään edelleen.\n++++++säteitä ja mukavaa päivää toivotellen\nklo 20:29 | 5.10.2005\nTänne taas eksyin " pitkästä" aikaa... Pidin tuossa palstailusta hieman taukoa, kun tuntui niin epäreilulta lukea muiden plussista. Täällä nimittäin ei ole edes menkkoja näkynyt elokuun alun jälkeen!!! Niin, kaksi testiä antoi negan joskus kp45 tai jotain. Nyt siis menee kierrossa jo jotain yli 70.päivä tai jotain, enpä ole enää viitsinyt laskea :( ja testiäkään en ole enää ostanut, tuskin tuo tulos minnekään muuttuisi... Voisipa sanoa, että tässä on jo jonkin aikaa toivonut, että mankat alkaisi!\nOnneksi on tuo esikoinen, niin ei ehdi ihan koko aikaa itsesäälissä rypeä... kohta saa järjestää " vauvalle" 1v synttärit :) Niin, meidän vauva on jo niin iso, että " pitäisi" hänelle kohta saada pikkuveli tai -sisko. Aina olen toivonut lapset melko pienellä ikäerolla! Mutta ainahan ei toiveet toteudu...\nOlihan tuolla jotain gallupia painosta... mulla lähes 10kg enemmän painoa kuin esikoisen raskauden alussa (ja silloinkin oli jo ylipainoa). Mielessä kyllä on, että pudottaisi jonkun verran, mutta ei ole sitä inspistä vielä löytynyt... saattaisihan paremmin tärpätä jos hieman laihduttaisi.\nNyt vaan kun on tuo rakentaminen menossa, niin päivisin syöminen unohtuu ja sitten tulee syötyä aina joskus ysin jälkeen illalla... joo, eipä ole terveellistä ei...\nKiva, jos joku jaksoi lukea tämänkin valituksen... Ehkä tämä joku päivä helpottaa:)\nKun nyt viimeinkin uskaltauduin eksymään tällaiselle palstalle, niin ilmoittaudun joukkoonne uutena tulokkaana! :D\nEsikoinen 1v.2kk ja kovaa kuumeilua kummankin taholta. Nyt vasta ensimmäinen kierto, jolloin virallisesti aloitettiin pienokaista yrittämään...\nNyt menossa kp19/26 Viime aikoina kuukautiseni ovat jostain syystä olleet hieman epäsäännölliset, en tiedä miksi. Tänään tuli tippa ruskeaa vuotoa, enkä oikein tiedä mistä johtunee/täytyisikö tästä olla huolissaan, vai onko juuri tämä " tuhruläiskä" ovulaatiosta johtuvaa? Lieneekö kenelläkään tietoa/kokemusta tällaisesta?\n*Plussasäteitä* kaikille ja mukavaa sekä jännittävää viikkoa kaikille odotuksen odottajille! :D\nklo 10:28 | 5.10.2005\nMeilläkin on ollut miehen kanssa puhetta että lähdettäisiin jonnekin yhdeksi yöksi lemmenlomalle. :) Samoissa ajatuksissa ollaan tuulia77 kanssa. :)\nJoskus kyllä olen miettinyt sitäkin että jospa se vauvanalku ei sen takia tärppää kun rakastelee ihan väsyneenä eikä ole niin täysillä mukana kun tekis jo mieli nukkumaan. :I No joo, harvoinhan sitä noin oikeasti ajattelen, onhan se touhuilu tosiaan mukavaa! ;) Mutta voishan sinne sänkyyn hieman aikaisemmin pyrkiä, ei väsy ehtisi yllättää. :)\nJeps, ei mulla kummempia, kunhan vain höpisin. :)\nklo 14:55 | 6.10.2005\nVoi kamala, eilen oli työn puolesta jonkin sortin edustustehtävä ja nyt olo on niin ohut kuin olla ja voi... kiva istua täällä töissä kun tuntuu, että kohta saa juosta vessaan yrjölle. Niin hirveä olo... :( Toivottavasti tärppäisi pian uudelleen, niin ei tarvitsisi tuota miestä väkevämpääkään enää nauttia:) Vaikka eipä sitä kukaan oo juomaan pakottanut, mutta tiedättehän te, mukava meno päällä niin hups sitä onkin juonut jo enemmän kuin laki sallii...\nKp7/26-28 menossa ja pian saisi alkaa taas touhuilemaan. Taitaa olla kyllä mahikset aika vähissä seuraavina päivinä, kun ollaan viikonloppu sukulaisten kanssa saman katon alla. Mutta sitten ens viikolla taas uudella innolla kakkosta yrittämään!\nKeskenmeno pyörii edelleen silloin tällöin mielessä, onhan siitä vasta muutama viikko. Nyt osaa jo ajatella, että onneksi se tapahtui kuitenkin noin alkuvaiheessa, sillä myöhemmin se olisi varmasti ollut vielä kamalampaa. Mietin vain kun jo noinkin pienillä viikoilla (6+0) sitä oli ehtinyt asennoitua masun kasvamiseen ja vauvan syntymään, saatika sitten jos viikkoja olisi ollut enemmän. Toivottavasti ei tarvi moista enää kokea.\nKunhan olo tästä tokenee niin täytyy hakea esikoinen hoidosta ja lähteä neidin kanssa ulkoilemaan. ++++Plussasäteitä!!+++++\nklo 11:38 | 3.10.2005\nMaanantaita vaan kaikille!!!\nTuli tuossa mieleen GALLUPPIA,eli oletteko palutuneet normaaliin mittoihin/painoon esikoisesta? Vai jäikö kiloja? Itselläni on vielä n. 6kg pudotettavaa.Ei millään ole motivaatiota kun " kohtahan sitä taas lihoo" ... Onko muita,jolla samanlaisia fiiliksiä?\nNyt on menossa kp16/31.Olin huomaavinani lauantaina limoja,muuta tuntemusta ei ole ollut.Joka päivä on mies kuitenkin kellistänyt peiton alle ;) ,eiköhän sama tahti jatku tärppipäivien ajan.. Sillä on niin kova vauvakuume,ettei tosikaan..Kunhan ei nyt pettyisi,jos ei ollakaan idetty tästä kierrosta.Miten teillä muilla miehet reagoi tädin kyläilyyn?\nVaikken asiaa haluisi ajatella,mutta vaikeaahan tämä on.Jotenkin on vaan sellain olo,että kyllä se nyt onnistui..Yritän kuitenkin pitää jalat maassa!!\nSe on sitten lokakuu! Toivottavasti paistaa aurinko!!\nklo 12:03 | 3.10.2005\nEsikoinen nyt 1v. 5kk ja mun paino on alempi kuin ennen raskautumista. Vähän oli stressiä tossa kk sitten ja silloin tuntui, että lähti pari kiloa. Tosin lihaksetkin ovat varmaan surkastuneet kun ei ole " kerennyt" /jaksanut urheilla. Nyt olen ihannepainossani, mutta toivon, että pian paino taas nousee... :)\nTäällä menossa kp 11/26 ja limoja sekä menkkasärkyjä ilmaantunut. Ovista odotellessa..mies on kyllä mukana tässä vauvahommassa, mutta minulla se vauvakuume taitaa enimmäkseen olla.\nklo 23:05 | 9.10.2005\nOikein paljon onnea sinulle ja tarrasukkia toukalle. :) Hienoa että plussa tuli. :)\nNäköjään sitä tärppää vähemmälläkin touhuamisella kun jättää sen vouhotuksenkin vähemmälle. :) Pitänee itsekin yrittää sitä. Saas nähdä pystyykö sitä olemaan ajattelematta asiaa, saati pitämään taukoa palstailusta.. :)\nJoka tapauksessa meillä näinä päivinä otolliset hetket. Jospa sitä saisi tuon miehen houkuteltua tänään petipuuhiin. Tosin harvoin meillä kahta kertaa tarvitsee asiasta mainita... ;) tai " pakottaa" niihin hommiin. Hih! ;)\nklo 16:10 | 6.10.2005\nPikkukakkosta on yritetty alkukesästä saakka. Esikoinen on vuosikas. Esikoinen onnistui aikoinaan ekasta kierrosta ku jätin pillerit, mutta nyt on saanut ihan yrittämällä yrittää :( No, jospa se joskuis tärppäisi. Tällä hetkellä menossa kp10/29-31 eli tärppipäivinä odotellaan ensi viikolle.\nklo 23:10 | 4.10.2005\nmenkat alkoi tänään..eli kp1/30. menis kaks viikkoo nopsaan niin pääsis taas yrittämään.\ntoinen yrityskierto siis meni mönkään..josko kolmas kerta toden sanois.\ntaidan ottaa ne ovistikut käyttöön,en oo koskaan käyttäny ennen.\non niin kova hinku taas raskautua ja että se lasten ikäero ei kasvaisi niin suureksi poika myt 9kk.\nmun paino on +10kg mitä viime raskaudenalussa.siis painan nyt yhtä paljon kun viimisilläni raskaana....................\nen voi tajuta miten annoin itteni lihoo nii no ne herkut ja karkit varmaan edes auttoi aikapaljon..\nsalilla ja uimassa aloin käydä pari kk sitten ihan monta kertaa viikossa.\npaino ei vielä ole pudonnut,mutta kiinteytynyt paikat jonkun verran.\naloitin herkku ja lihalakon. josko sillä saisi painon putoamaan.\nkauhulla ajattelen että mitä seuraavan raskauden aikana painan jos en saa itseniä nyt kuriin...\nvilpittömästi onnea teille muille plussaukseen+++++++\nklo 13:13 | 3.10.2005\nEli painogalluppiin sen verran että kyllä on esikon odotusajasta jäänyt semmoinen 2-3 kg,mutta en kyllä hirveen aktiivisesti ole laihduttanutkaan.Sairaalasta kun viimisellä kotiuduin (sektio) näytti vaaka -10kg ja ajattelin silloin että tämähän menee kivasti kun nopsaan tippuu paino,mut mitä vielä! Siihenhän se painon tippuminen sit jämähti ainakin puoleks vuodeks kunnes sen verran sain niskasta itseäni kiinni että tiputin 5kg ja nyt siis jäljellä vielä tuo pari kiloa että oltais samassa ku ennen raskautta.Tosin pitäis kyllä kaikkiaan tiputtaa semmonen 10kg että olisin niissä mitoissa missä haluaisin olla.\nNyt on kyllä ajatukset vaan niin kovasti tässä kakkosen haluamisessa että ei paljon laihdutukselle intoa jää.\nNo nyt poju heräs päikkäreiltä..täytyy mennä.\nHei vaan tältä erää!\nklo 23:11 | 4.10.2005\nTäällä täti on saateltu matkoihinsa, tai oikeastaan jo viikonloppuna. Eli uutta yritystä vaan päälle. Viime kierrossahan mulla oli olevinaan niiiiiin selvät NE merkit mutta vielä mitä, ei edes päivällä viitsinyt täti myöhästyä kyläilyltään. No parempi tietysti niin, mitä sitä turhaan jännäämään jos ei tärppiä ole tapahtunut.\nKp 7/27-29 tänään ja kuumeilu jatkuu. Mies kertoi töistä kotiuduttuaan että työkaverille tulee perheen lisäystä keväällä. Minä siihen että: " niin sitä toisille, ei meille vaan.." Mies sitten ihanaan - ja tällä kertaa aikuisten oikeasti - ihanaan tyyliinsä sanoi: " no eikun vaan sänku hetkumaan että saadaan kaverit kiinni!" :D Nii´in. Kun se oliskin vaan niin helppoa. No toivotaan että pian tärppää. :)\nGallupista... ennen esikoista harrastin kilpaurheilua, joten niihin mittoihin en taatusti pääse enää ikinä. :) Ura kilpaurheilun parissa jäi siihen mutta kyllä olen nytkin yrittänyt urheilla miten nyt ehtii perheeltä ja töiltä. Mutta painoon ennen esikoista mulla on matkaa n. 6kg mutta tämä paino on ihan passeli. Tietysti toivon kovasti jo reipasta painon nousua. Pitäiskö meidän kaikkien nyt toivoa pikapikaa " ylimääräisiä makkaroita vyötärölle" ! ;D\nPikaisia plussia siis kaikille ja leppoista viikkoa!\nklo 17:52 | 9.10.2005\nOlen pitänyt vähän matalaa profiilia täällä palstalla kun päätimme miehen kanssa että alamme yrityksen tosissaan vuoden alusta. Nyt kävi kuitenkin niin onnellisesti että plussasin tänään :)\nVauva on oikeastaan täysi yllätys, nimittäin se on saanut alkunsa " kertalaakista" . Mies on tehnyt nyt niin paljon töitä että petipuuhat on todellakin jäänyt yhteen kertaan koko viime kierron aikana!! Että näinkin voi käydä...Ihana mutta mietteliäs olo kun tuo meidän esikoinenkin on vasta 11 kk. Laskettu aika olisi 13.6.2006. Tsemppiä ja plussaonnea kaikille kuumeilijoille!\nt. justiina ja masuasukkia 4+5


June 2019 - ER-tuki - palvelut yrityksille\nTiesitkö, että ammattiurheilija ei saa lyödä vetoa? Tiesitkö, että eSports turnauspeleistä useimmat vähintään major tason peleistä löytyvät jo nykyään urheiluvedonlyöntiin erikoistuneilta operaattoreilta, ja se on tietokonepelaamista! eSports on toimiva nykyaikainen esimerkki siitä, miten tekniikka on muokannut käsityksiämme ja tuonut aivan…\nMonesti valtion tasollakin puhutaan innovoinnin tärkeydestä. Kyse on uusiutumisesta ja kyvystä uusiutua. Uusiutumisen tarve on selkeä aina vähintään silloin kun puhutaan sukupolvien murroksesta ja sama tilanne on nähtävillä jo pienellä tasolla, kun yritykseen tulee uusi pomo. Uusi pomo haluaa useasti…\n13/06/2019 12/11/2020 Ajankohtaista, Sisältötuotanto\nNykyisin puhutaan paljon sisällöntuotannosta. Verkko on täynnä erilaista sisältöä, ja esimerkiksi sisällön taso ja luotettavuus saattaa vaihdella paljonkin. Jos halutaan kuitenkin luoda alusta loppuun saakka laadukasta sisältöä, tulee tiettyihin asioihin kiinnittää huomiota. Koko sisällön, sekä tekstin että kuvien tulee vedota…\nMonella vanhemmalla yrityksellä on vielä käytössään kymmeniä vuosia vanha logo. Asia on ok, jos logo on koko historiansa ollut samanlainen, mutta jos vanhasta logosta on tarpeen mukaan tehty aina erilainen versio eri tarpeeseen, olisiko nyt aika uudistua, ja tehdä yksi…\nViimeinen vuosikymmen on ollut mullistava koko teknologia teollisuudelle ja sosiaalisen median tuleminen on ollut monien liiketoimintamuutosten synnyn taustalla. Uusien sosiaalisten mediakanavien tulo millenniaaleille ja nyt uuden Z-sukupolven käyttöön on ollut niin laajaa, ettei kukaan olisi voinut sitä edeltä käsin uskoa.…


Suosikkisuunnittelija Michael Kors on muotimaailman vaikutusvaltaisin henkilö - Toimitus | Lily.fi\n25.4.2013 11:54 Toimitus\tToimitus\nJos pelkkä työmäärä toimisi mittarina, olisi muotimaailman vaikutusvaltaisin suunnittelija epäilemättä Karl Lagerfeld. Time-lehden tekemän listauksen mukaan kunnia kuuluu silti tänä vuonna Michael Korsille.\nTime on julkistanut jokavuotisen 100 vaikutusvaltaisimman henkilön listauksensa. Viime vuonna maailman vaikutusvaltaisimmaksi muotisuunnittelijaksi valittiin Alexander McQueenin Sarah Burton, mutta tänä vuonna tittelin sai amerikkalaissuunnittelija Michael Kors.\nEnnen kaikkea kelloistaan ja laukuistaan tunnettu Kors saavutti kunniamaininnan pitkäjänteisen ja monipuolisen uransa ansiosta. “Michael Korsin tyyli edustaa klassista ja rentoa amerikkalaista pukeutumista. Hän yhdistää suunnittelussaan huippumuodin ja saavutettavuuden”, toteaa Zac Posen Time-lehden perusteluissa.\nMichael Kors aloitti uransa jo 1980-luvun alussa perustamalla oman nimikkomerkkinsä. Suureen suosioon nousseen suunnittelijan taidot huomattiin myös Pariisissa ja vuonna 1997 Korsista tuli Célinen naisten mallistojen pääsuunnittelija. Sittemmin Kors on keskittynyt omaan nimikkomerkkiinsä ja toiminut muiden muassa Project Runway-sarjan vakiotuomarina.\nKurkkaa Michael Korsin uran huippuhetket Time-lehden kuvagalleriasta.\nHieno saavutus sympaattiselta huippusuunnittelijalta.\nTeksti: Laura Paananen, joka taitaa olla niitä harvoja muodin ystäviä, jolla ei ole vielä yhtään Michael Korsin kelloa


Eija Vartiainen, Talentree talouspalvelut\nPuhelin: 045 125 1981\nMoi, minä olen Eija Vartianen. Tulin Talentreelle joulukuussa 2020. Olen työskennellyt taloushallinnon alalla 7 vuotta. Koulutukseltani olen taloushallinnon tradenomi. Olen kotoisin Maaningalta, mutta voin sanoa olleeni kuopiolainen jo 19 vuoden ajan. Ja mikäs täällä on ollessa kauniissa ja alati kehittyvässä kaupungissamme.\nTyönkuvaani kuuluu tällä hetkellä lähes kaikki mikä vain koskettaa palkanlaskentaa ja kirjanpitoa. Kirjanpidossa minua viehättää numeroiden kanssa pelaamisen lisäksi eri palasista rakentuva kokonaiskuva. Eräänlaista palapelin rakentelua siis. Täsmäävät tilit ja tase ovat vain niin kaunista katseltavaa. Olen perusluonteeltani sellainen yksin puuhastelija, mutta välillä on tosi mukava ratkoa visaisia ongelmia tiimin kanssa.\nOlen urani alussa ehtinyt kokea kaikki paperisen kirjanpidon ihanuudet ja kamaluudet. Siksipä tämä kokonaan sähköinen kirjanpito onkin minulle vielä uutta ja ihanaa. Nautin todella, kun ei enää tarvitse mappikaupalla tositteita, vaan kaikki on sähköisessä järjestelmässä.\nVapaa-aikani vietän enimmäkseen perheeni parissa, johon kuuluu 2 teini-ikäistä tytärtäni ja avopuolisoni. Sekä tietysti perheen rakas karvatassu, joka sopivasti pakottaa liikkeelle ja ulos useamman kerran päivässä. Tykkään kovasti liikkua luonnossa, ja metsissä lenkkeily koiran kanssa onkin rakkain harrastus. Ulkoilun lisäksi olen vakavasti koukussa useampaan sarjaan, joita tulee suoratoistopalveluiden kautta katseltua.